qundao/data-zh-poetry huggingface dataset:
闻潮阳吴子野出家
作者：苏轼
朝代：宋
体裁：古风

予昔少年日，气盖里闾侠。自言似剧孟，叩门知缓急。千金已散尽，白首空四壁。烈士叹暮年，老骥悲伏枥。妻孥真敝屣，脱弃何足惜。四大犹幻座，衣冠矧外物。一朝发无上，愿老灵山宅。世事子如何，禅心久空寂。世间出世间，此道无两得。故应入枯槁，习气要除拂。丈夫生岂易，趣舍志匪石。当为狮子吼，佛法无南北。
闻潮阳吴子野出家
作者：苏轼
朝代：宋

予昔少年日，气盖里闾侠。自言似剧孟，叩门知缓急。千金已散尽，白首空四壁。烈士叹暮年，老骥悲伏枥。妻孥真敝履，脱弃何足惜。四大犹幻座，衣冠矧外物。一朝发无上，愿老灵山宅。世事子如何，禅心久空寂。世间出世间，此道无两得。故应入枯槁，习气要除拂。丈夫生岂易，趣舍志匪石。当为狮子吼，佛法无南北。
闻潮阳吴子野出家？或为苏过作？
作者：苏轼
朝代：宋

子昔少年日，气盖里闾侠。自言似剧孟，叩门知缓急。千金已散尽，白首空四壁。烈士叹暮年，老骥悲伏枥。妻孥真敝履，脱弃何足惜。四大犹幻座，衣冠矧外物。一朝发无上，顾老灵山宅。世事子如何，禅心久空寂。世间出世间，此道无两得。故应入枯槁，习气要除拂。丈夫生岂易，趣舍志匪石。当为师子吼，佛法无南北。
闻辩才法师复归上天竺，以诗戏问
作者：苏轼
朝代：宋

道人出山去，山色如死灰。白云不解笑，青松有馀哀。忽闻道人归，鸟语山容开。神光出宝髻，法雨洗浮埃。想见南北山，花发前后台。寄声问道人，借禅以为诙。何所闻而去，何所见而回？道人笑不答，此意安在哉。昔年本不住，今者亦无来。此语竟非是，且食白杨梅。
闻辩才法师復归上天竺以诗戏问
作者：苏轼
朝代：宋

道人出山去，山色如死灰。白云不解笑，青松有余哀。忽闻道人归，鸟语山容开。神光出宝髻，法雨洗浮埃。想见南北山，花发前后台。寄声问道人，借禅以为诙。何所闻而去，何所见而回。道人笑不答，此意安在哉。昔年本不住，今者亦无来。此语竟非是，且食白杨梅。
闻钱道士与越守穆父饮酒，送二壶
作者：苏轼
朝代：宋

龙根为脯玉为浆，下界寒醅亦漫尝。一纸鹅经逸少醉，他年《鹏赋》谪仙狂。金丹自足留衰鬓，苦泪何须点别肠。吴越旧邦遗泽在，定应符竹付诸郎。
闻钱道士与越守穆父饮酒，送二壶
作者：苏轼
朝代：宋

龙根为脯玉为浆，下界寒醅亦漫尝。一纸鹅经逸少醉，他年鹏赋谪仙狂。金丹自足留衰鬓，苦泪何须点别肠。吴越旧邦遗泽在，定应符竹付诸郎。
阅世堂诗赠任仲微
作者：苏轼
朝代：宋

任公镇西南，尝赠绕朝策。当时若尽用，善阵无赫赫。凄凉十年后，邪正久已白。却留封德彝，天意眇难测。象贤真骥种，号诉甘百谪。岂云报私仇，祸福指络脉。高才食旧德，但恐里门窄。伤心千骑归，赠印黄壤隔。惟有亭前桧，阅世不改色。千年与井在，记此王粲宅。
阅世堂诗赠任仲微
作者：苏轼
朝代：宋

任公镇西南，尝赠绕朝策。当时若尽用，善阵无赫赫。凄凉十年后，邪正久已白。却留封德彝，天意眇难测。象贤真骥种，号诉甘百谪。岂云报私仇，祸福指络脉。高才食旧德，但恐里门窄。伤心千骑归，赠印黄壤隔。惟有庭前桧，阅世不改色。千年与井在，记此王粲宅。
阎立本《职贡图》
作者：苏轼
朝代：宋

贞观之德来万邦，浩如沧海吞河江，音容伧狞服奇厖。横绝岭海逾涛泷，珍禽瑰产争牵扛，名王解辫却盖幢。粉本遗墨开明窗，我喟而作心未降，魏徵封伦恨不双。
阎立本职贡图
作者：苏轼
朝代：宋

贞观之德来万邦，浩如沧海吞河江，音容伧狞服奇厖。
横绝岭海逾涛泷，珍禽瑰产争牵扛，名王解辫却盖幢。
粉本遗墨开明窗，我喟而作心未降，魏征封伦恨不双。
阎立本职贡图
作者：苏轼
朝代：宋

贞观之德来万邦，浩如沧海吞河江，音容伧狞服奇庞。横绝岭海逾涛泷，珍禽瑰产争牵扛，名王解辫却盖幢。粉本遗墨开明窗，我喟而作心未降，魏征封伦恨不双。
阮籍啸台
作者：苏轼
朝代：宋

阮生古狂达，遁世默无言。
犹余胸中气，长啸独轩轩。
高情遗万物，不与世俗论。
登临偶自写，激越荡干坤。
醒为啸所发，饮为醉所昏。
谁能与之较，乱世足自存。
阮籍啸台
作者：苏轼
朝代：宋

阮生古狂达，遁世默无言。犹馀胸中气，长啸独轩轩。高情遗万物，不与世俗论。登临偶自写，激越荡乾坤。醒为啸所发，饮为醉所昏。谁能与之较，乱世足自存。
阮籍啸台？在尉氏？
作者：苏轼
朝代：宋

阮生古狂达，遁世默无言。
犹余胸中气，长啸独轩轩。
高情遗万物，不与世俗论。
登临偶自写，激越荡乾坤。
醒为啸所发，饮为醉所昏。
谁能与之较，乱世足自存。
阮郎归
作者：苏轼
朝代：宋
体裁：词

一年三度过苏台，清尊长是开。佳人相问苦相猜：「这回来不来？」
情未尽，老先催，人生真可咍。他年桃李阿谁栽。刘郎双鬓衰。
阮郎归·一年三度过苏台
作者：苏轼
朝代：宋
体裁：词

一年三度过苏台。
清尊长是开。
佳人相问苦相猜。
这回来不来。
情未尽，老先催。
人生真可咍，他年桃李阿谁栽。
刘郎双鬓衰。
阮郎归·一年三过苏。最后赴密州时。有问这回来不来。其色凄然。太守王规父嘉之。令作此词
作者：苏轼
朝代：宋

一年三度过苏台。清尊长是开。佳人相问苦相猜。这回来不来。情未尽。老先催。人生真可咍。他年桃李阿谁栽。刘郎双鬓衰。
阮郎归·初夏
作者：苏轼
朝代：宋
体裁：词

绿槐高柳咽新蝉。薰风初入弦。碧纱窗下水沈烟。棋声惊昼眠。微雨过，小荷翻。榴花开欲然。玉盆纤手弄清泉。琼珠碎却圆。
阮郎归·初夏
作者：苏轼
朝代：宋

绿槐高柳咽新蝉。薰风初入弦。碧纱窗下水沈烟。棋声惊昼眠。（水沈一作水沉）微雨过，小荷翻。榴花开欲然。玉盆纤手弄清泉。琼珠碎却圆。
阮郎归·初夏
作者：苏轼
朝代：宋
体裁：词

绿槐高柳咽新蝉，薰风初入弦。碧纱窗下水沉烟，棋声惊昼眠。
微雨过，小荷翻，榴花开欲然。玉盆纤手弄清泉，琼珠碎却圆。
阮郎归·梅花
作者：苏轼
朝代：宋
体裁：词

暗香浮动月黄昏，堂前一树春。东风何事入西邻，儿家常闭门。
雪肌冷，玉容真。香顋粉未匀。折花欲寄岭头人，江南日暮云。
阮郎归·歌停檀板舞停鸾
作者：苏轼
朝代：宋

歌停檀板舞停鸾。高阳饮兴阑。兽烟喷尽玉壶干。香分小凤团。雪浪浅，露珠圆。捧瓯春笋寒。绛纱笼下跃金鞍。归时人倚栏。
阮郎归·绿槐高柳咽新蝉
作者：苏轼
朝代：宋

绿槐高柳咽新蝉。
熏风初入弦。
碧纱窗下水沈烟。
棋声惊昼眠。
微雨过，小荷翻。
榴花开欲然。
玉盆纤手弄清泉。
琼珠碎却圆。
阮郎归·茶词
作者：苏轼
朝代：宋
体裁：词

歌停檀板舞停鸾。高阳饮兴阑。兽烟喷尽玉壶乾。香分小凤团。雪浪浅，露珠圆。捧瓯春笋寒。绛纱笼下跃金鞍。归时人倚栏。
阮郎归（梅词）
作者：苏轼
朝代：宋
体裁：词

暗香浮动月黄昏。堂前一树春。东风何事入西邻。儿家常闭门。雪肌冷，玉容真。香腮粉未匀。折花欲寄岭头人。江南日暮云。
阮郎归（苏州席上作）
作者：苏轼
朝代：宋

一年三度过苏台。清尊长是开。佳人相问苦相猜。这回来下来。情未尽，老先催。人生真可咍。他年桃李阿谁栽。刘郎双鬓衰。
阳关曲·中秋月
作者：苏轼
朝代：宋

中秋作本名小秦王，入腔即阳关曲暮云收尽溢清寒，银汉无声转玉盘。此生此夜不长好，明月明年何处看。
阳关曲·中秋月
作者：苏轼
朝代：宋

暮云收尽溢清寒。银汉无声转玉盘。此生此夜不长好，明月明年何处看。
阳关曲·暮云收尽溢清寒
作者：苏轼
朝代：宋
体裁：词

暮云收尽溢清寒。
银汗无声转玉盘。
此声此夜不长好，明月明年何处看。
阳关曲·济南春好雪初晴
作者：苏轼
朝代：宋
体裁：词

济南春好雪初晴。
才到龙山马足轻。
使君莫忘霅溪女，还作《阳关》肠断声。
阳关曲·答李公择
作者：苏轼
朝代：宋

济南春好雪初晴。才到龙山马足轻。使君莫忘霅溪女，还作阳关肠断声。
阳关曲·答李公择
作者：苏轼
朝代：宋

济南春好雪初晴。行到龙山马足轻。使君莫忘霅溪女，还作阳关肠断声。
阳关曲·赠张继愿
作者：苏轼
朝代：宋
体裁：词

受降城下紫髯郎，戏马台南旧战场。恨君不取契丹首，金甲牙旗归故乡。
阳关曲（军中）
作者：苏轼
朝代：宋
体裁：词

受降城下紫髯郎。戏马台南旧战场。恨君不取契丹首，金甲牙旗归故乡。
阳关词三首·中秋月
作者：苏轼
朝代：宋
体裁：词

暮云收尽溢清寒，银汉无声转玉盘。此生此夜不长好，明月明年何处看。
阳关词三首·答李公择
作者：苏轼
朝代：宋
体裁：词

济南春好雪初晴，行到龙山马足轻。使君莫忘霅溪女，时作阳关肠断声。
阳关词三首·赠张继愿
作者：苏轼
朝代：宋

受降城下紫髯郎，戏马台前古战场。
恨君不取契丹首，金甲牙旗归故乡。
阳关词三首赠张继愿
作者：苏轼
朝代：宋

受降城下紫髯郎，戏马台南古战场。恨君不取契丹首，金甲牙旗归故乡。
附米黻所作挽诗五首
作者：苏轼
朝代：宋

小冠白叠步东园，元是青城欲度仙。
六合著名犹似窄，八周御魅讫能旋。
道如韩子频离世，文比欧公复并年。
我不衔恩畏清议，束刍难致泪潸然。
附米黻所作挽诗五首
作者：苏轼
朝代：宋

平生出处不同尘，末路相知太息频。
力疾来辞如永诀，古书跋赞许犹新。
荆州既失三遗老，碧落新添几侍宸。
若诵子虚真异世，酒佣尸佞是何人。
附米黻所作挽诗五首
作者：苏轼
朝代：宋

方瞳正碧貌如圭，六月相逢万里归。口不谈时经噩梦，心常怀蜀俟秋衣。可怜众热能偏舍，自是登真限莫违。书到乡人望还舍，晋陵玄鹤已孤飞。
附米黻所作挽诗五首
作者：苏轼
朝代：宋

淋漓十幅草兼真，玉立如山老健身。
梦裹赤猿真月纪，舆前白凤似年辰。
将寻贺老船虚返，欲近要离烈可亲。
忍死来还天有意，免称圣代杀文人。
陆探微画狮子屏风赞
作者：苏轼
朝代：宋

圆其目，仰其鼻，奋髯吐舌威见齿。舞其足，前其耳，左顾右盼喜见尾。虽猛而和盖其戏，嵓嵓高堂护燕几。啼呼颠沛走百鬼，呜呼妙哉我陆子。
陆莲庵
作者：苏轼
朝代：宋
体裁：七言绝句

何妨红粉唱迎仙，来伴山僧到处禅。陆地生花安足怪，而今更有火中莲。
陆龙图诜挽词
作者：苏轼
朝代：宋
体裁：七言律诗

挺然直节庇峨岷，谋道从来不计身。属纩家无十金产，过车巷哭六州民。尘埃辇寺三年别，樽俎岐阳一梦新。他日思贤见遗像，不论宿草更沾巾。
陆龙图诜挽词
作者：苏轼
朝代：宋

挺然直节庇峨岷，谋道従来不计身。属纩家无十金产，过车巷哭六州民。尘埃辇寺三年别，樽俎岐阳一梦新。他日思贤见遗像，不论宿草更沾巾。（成都有思贤阁，画诸公像。）
陈伯比和回字复次韵
作者：苏轼
朝代：宋

田里冯生宁屑去，湖海陈侯犹肯来。诗书好在家四壁，蒲柳蓊然城一隈。骑上下山亦疏矣，鯈从容出何为哉。市桥十步即尘土，晚雨潇潇殊未回。
陈伯比和回字复次韵
作者：苏轼
朝代：宋

田里冯生甯屑去，湖海陈侯犹肯来。诗书好在家四壁，蒲柳蓊然城一隈。骑上下山亦疏矣，儵从容出何为哉。市桥十步即尘土，晚雨潇潇殊未回。
陈伯比和回字复次韵？此诗为晁补之作？
作者：苏轼
朝代：宋

下里冯生宁屑去，湖海陈侯犹肯来。诗书好在家四壁，蒲柳蓊然城一隈。骑上下山亦疏矣，鲦従容出何为哉。市桥十步即尘土，晚雨潇潇殊未回。
陈季常所蓄《朱陈村嫁娶图》二首
作者：苏轼
朝代：宋

何年顾、陆丹青手，画作《朱陈嫁娶图》。闻道一村惟两姓，不将门户买崔、卢。我是朱陈旧使君，劝农曾入杏花村。而今风物那堪画，县吏催租夜打门。
陈季常所蓄《朱陈村嫁娶图》二首·其一
作者：苏轼
朝代：宋

何年顾、陆丹青手，画作《朱陈嫁娶图》。闻道一村惟两姓，不将门户买崔、卢。
陈季常所蓄朱陈村嫁娶图
作者：苏轼
朝代：宋

何年顾陆丹青手，画作《朱陈嫁娶图》。闻道一村惟两姓，不将门户买崔卢。我是朱陈旧使君，（朱陈村，在徐州萧县。）劝耕曾入杏花村。而今风物那堪画，县吏催钱夜打门。
陈季常所蓄朱陈村嫁娶图二首·其一
作者：苏轼
朝代：宋

何年顾陆丹青手，画作朱陈嫁娶图。
闻道一村惟两姓，不将门户买崔卢。
陈季常所蓄朱陈村嫁娶图二首·其二
作者：苏轼
朝代：宋
体裁：七言绝句

我是朱陈旧使君，劝农曾入杏花村。而今风物那堪画，县吏催租夜打门。
陈季常自岐亭见访郡中及旧州诸豪争欲邀致之
作者：苏轼
朝代：宋

孟公好饮宁论斗，醉后关门防客走。
不妨闲过左阿君，百谪终为贤太守。
老居闾里自浮沉，笑问伯松何苦心。
忽然载酒従陋巷，为爱扬雄作酒箴。
长安富儿求一过，千金寿君君笑唾。
汝家安得客孟公，従来只识陈惊座。
陈季常自岐亭见访，郡中及旧州诸豪争欲邀致之，戏作陈孟公诗一首
作者：苏轼
朝代：宋
体裁：古风

孟公好饮宁论斗，醉后关门防客走。不妨闲过左阿君，百谪终为贤太守。老居闾里自浮沉，笑问伯松何苦心。忽然载酒从陋巷，为爱扬雄作酒箴。长安富儿求一过，千金寿君君笑唾。汝家安得客孟公，从来只识陈惊坐。
陈季常见过三首
作者：苏轼
朝代：宋

仕宦常畏人，退居还喜客。
君来辄馆我，未觉鸡黍窄。
东坡有奇事，已种十亩麦。
但得君眼青，不辞奴饭白。
送君四十里，只使一帆风。
江边千树柳，落我酒杯中。
此行非远别，此乐固无穷。
但愿长如此，来往一生同。
闻君开龟轩，东槛俯乔木。
人言君畏事，欲作龟头缩。
我知君不然，朝饭仰旸谷。
余光幸分我，不死安可独。
陈季常见过三首
作者：苏轼
朝代：宋

仕宦常畏人，退居还喜客。君来辄馆我，未觉鸡黍窄。东坡有奇事，已种十亩麦。但得君眼青，不辞奴饭白。送君四十里，只使一帆风。江边千树柳，落我酒杯中。此行非远别，此乐固无穷。但愿长如此，来往一生同。闻君开龟轩，东槛俯乔木。人言君畏事，欲作龟头缩。我知君不然，朝饭仰旸谷。馀光幸分我，不死安可独。
陈季常见过三首·其一
作者：苏轼
朝代：宋
体裁：古风

仕宦常畏人，退居还喜客。君来辄馆我，未觉鸡黍窄。东坡有奇事，已种十亩麦。但得君眼青，不辞奴饭白。
陈季常见过三首·其三
作者：苏轼
朝代：宋

闻君开龟轩，东槛俯乔木。
人言君畏事，欲作龟头缩。
我知君不然，朝饭仰旸谷。
余光幸分我，不死安可独。
陈季常见过三首·其三
作者：苏轼
朝代：宋

闻君开龟轩，东槛俯乔木。人言君畏事，欲作龟头缩。我知君不然，朝饭仰旸谷。馀光幸分我，不死安可独。
陈季常见过三首·其二
作者：苏轼
朝代：宋
体裁：古风

送君四十里，只使一帆风。江边千树柳，落我酒杯中。此行非远别，此乐固无穷。但愿长如此，来往一生同。
陈州与文郎逸民饮别，携手河堤上，作此诗
作者：苏轼
朝代：宋
体裁：七言律诗

白酒无声滑泻油，醉行堤上散吾愁。春风料峭羊角转，河水渺绵瓜蔓流。君已思归梦巴峡，我能未到说黄州。此身聚散何穷已，未忍悲歌学楚囚。
陌上花三首
作者：苏轼
朝代：宋

游九仙山，闻里中儿歌陌上花，父老云，吴越王妃每岁春必归临安，王以书遗妃曰：“陌上花开，可缓缓归矣。”吴人用其语为歌，含思宛转，听之凄然。而其词鄙野，为易之云。陌上花开蝴蝶飞，江山犹是昔人非。遗民几度垂垂老，游女长歌缓缓归。陌上山花无数开，路人争看翠軿来。若为留得堂堂去，且更从教缓缓回。生前富贵草头露，身后风流陌上花。已作迟迟君去鲁，犹教缓缓妾还家。
陌上花三首
作者：苏轼
朝代：宋

陌上花开蝴蝶飞，江山犹是昔人非。
遗民几度垂垂老，游女长歌缓缓归。
陌上山花无数开，路人争看翠軿来。
若为留得堂堂去，且更从教缓缓回。
生前富贵草头露，身后风流陌上花。
已作迟迟君去鲁，犹教缓缓妾还家。
陌上花三首·其一
作者：苏轼
朝代：宋

陌上花开蝴蝶飞，江山犹是昔人非。
遗民几度垂垂老，游女长歌缓缓归。
陌上花三首·其三
作者：苏轼
朝代：宋

生前富贵草头露，身后风流陌上花。
已作迟迟君去鲁，犹教缓缓妾还家。
陌上花三首·其二
作者：苏轼
朝代：宋

陌上山花无数开，路人争看翠軿来。
若为留得堂堂去，且更从教缓缓回。
陌上花三首（并引）
作者：苏轼
朝代：宋

游九仙山，闻里中儿歌《陌上花》。父老云：吴越王妃每岁春必归临安，王以书遗妃曰："陌上花开，可缓缓归矣。"吴人用其语为歌，含思宛转，听之凄然，而其词鄙野，为易之云。陌上花开蝴蝶飞，江山犹是昔人非。遗民几度垂垂老，游女长歌缓缓归。陌上山花无数开，路人争看翠骈来。若为留得堂堂去，且更従教缓缓回。生前富贵草头露，身后风流陌上花。已作迟迟君去鲁，犹歌缓缓妾回家。
除夕，访子野食烧芋，戏作
作者：苏轼
朝代：宋
体裁：七言绝句

松风溜溜作春寒，伴我饥肠响夜阑。牛粪火中烧芋子，山人更吃懒残残。
除夜大雪留潍州元日早晴遂行中途雪复作
作者：苏轼
朝代：宋

除夜雪相留，元日晴相送。
东风吹宿酒，瘦马兀残梦。
葱昽晓光开，旋转余花弄。
下马成野酌，佳哉谁与共。
须臾晚云合，乱洒无缺空。
鹅毛垂马骏，自怪骑白凤。
三年东方旱，逃户连欹栋。
老农释耒叹，泪入饥肠痛。
春雪虽云晚，春麦犹可种。
敢怨行役劳，助尔歌饭瓮。
除夜大雪留潍州元日早晴遂行中途雪復作
作者：苏轼
朝代：宋

除夜雪相留，元日晴相送。
东风吹宿酒，瘦马兀残梦。
葱昽晓光开，旋转余花弄。
下马成野酌，佳哉谁与共。
须臾晚云合，乱洒无缺空。
鹅毛垂马騣，自怪骑白凤。
三年东方旱，逃户连敧栋。
老农释耒叹，泪入饥肠痛。
春雪虽云晚，春麦犹可种。
敢怨行役劳，助尔歌饭瓮。
除夜大雪，留潍州，元日早晴，遂行，中途雪复作
作者：苏轼
朝代：宋

除夜雪相留，元日晴相送。东风吹宿酒，瘦马兀残梦。葱昽晓光开，旋转馀花弄。下马成野酌，佳哉谁与共。须臾晚云合，乱洒无缺空。鹅毛垂马騣，自怪骑白凤。三年东方旱，逃户连攲栋。老农释耒叹，泪入饥肠痛。春雪虽云晚，春麦犹可种。敢怨行役劳，助尔歌饭瓮。
除夜病中赠段屯田
作者：苏轼
朝代：宋

龙钟三十九，劳生已强半。岁暮日斜时，还为昔人叹。今年一线在，那复堪把玩。欲起强持酒，故交云雨散。惟有病相寻，空斋为老伴。萧条灯火冷，寒夜何时旦。倦仆触屏风，饥鼯嗅空案。数朝闭阁卧，霜发秋蓬乱。传闻使者来，策杖就梳盥。书来苦安慰，不怪造请缓。大夫忠烈后，高义金石贯。要当击权豪，未肯觑衰懦。此生何所似，暗尽灰中炭。归田计已决，此邦聊假馆。三径粗成资，一枝有馀暖。愿君更信宿，庶奉一笑粲。
除夜病中赠段屯田
作者：苏轼
朝代：宋

龙钟三十九，劳生已强半。
岁暮日斜时，还为昔人叹。
今年一线在，那復堪把玩。
欲起强持酒，故交云雨散。
惟有病相寻，空斋为老伴。
萧条灯火冷，寒夜何时旦。
倦仆触屏风，饥鼯嗅空案。
数朝闭阁卧，霜髮秋蓬乱。
传闻使者来，策杖就梳盥。
书来苦安慰，不怪造请缓。
大夫忠烈后，高义金石贯。
要当击权豪，未肯觑衰懦。
此生何所似，暗尽灰中炭。
归田计已决，此邦聊假馆。
三径粗成资，一枝有余暖。
愿君更信宿，庶奉一笑粲。
除夜病中赠段屯田
作者：苏轼
朝代：宋

龙钟三十九，劳生已强半。
岁暮日斜时，还为昔人叹。
（乐天诗云，行年三十九，岁暮日斜时。
）今年一线在，那复堪把玩。
欲起强持酒，故交云雨散。
惟有病相寻，空斋为老伴。
萧条灯火冷，寒夜何时旦。
倦仆触屏风，饥鼯嗅空案。
数朝闭阁卧，霜发秋蓬乱。
传闻使者来，策杖就梳盥。
书来苦安慰，不怪造请缓。
大夫忠烈后，高义金石贯。
要当击权豪，未肯觑衰懦。
此生何所似，暗尽灰中炭。
归田计已决，此邦聊假馆。
三径粗成资，一枝有余暖。
愿君留信宿，庶奉一笑粲。
除夜病中赠段屯田
作者：苏轼
朝代：宋

龙锺三十九，劳生已强半。
岁暮日斜时，还为昔人叹。
今年一线在，那复堪把玩。
欲起强持酒，故交云雨散。
惟有病相寻，空斋为老伴。
萧条灯火冷，寒夜何时旦。
倦仆触屏风，饥鼯嗅空案。
数朝闭阁卧，霜发秋蓬乱。
传闻使者来，策杖就梳盥。
书来苦安慰，不怪造请缓。
大夫忠烈後，高义金石贯。
要当击权豪，未肯觑衰懦。
此生何所似，暗尽灰中炭。
归田计已决，此邦聊假馆。
三径粗成资，一枝有余暖。
愿君更信宿，庶奉一笑粲。
除夜直都厅囚系皆满日暮不得返舍因题一诗于壁
作者：苏轼
朝代：宋

除日当早归，官事乃见留。执笔对之泣，哀此系中囚。小人营糇粮，堕网不知羞。我亦恋薄禄，因循失归休。不须论贤愚，均是为食谋。谁能暂纵遣。闵默愧前修。
除夜野宿常州城外二首
作者：苏轼
朝代：宋

行歌野哭两堪悲，远火低星渐向微。病眼不眠非守岁，乡音无伴苦思归。重衾脚冷知霜重，新沐头轻感发稀。多谢残灯不嫌客，孤舟一夜许相依。南来三见岁云徂，直恐终身走道途。老去怕看新历日，退归拟学旧桃符。烟花已作青春意，霜雪偏寻病客须。但把穷愁博长健，不辞最后饮屠苏。
除夜野宿常州城外二首·其一
作者：苏轼
朝代：宋

行歌野哭两堪悲，远火低星渐向微。病眼不眠非守岁，乡音无伴苦思归。重衾脚冷知霜重，新沐头轻感发稀。多谢残灯不嫌客，孤舟一夜许相依。
除夜野宿常州城外二首·其一
作者：苏轼
朝代：宋

行歌野哭两堪悲，远火低星渐向微。
病眼不眠非守岁，乡音无伴苦思归。
重衾脚冷知霜重，新沐头轻感髮稀。
多谢残灯不嫌客，孤舟一夜许相依。
除夜野宿常州城外二首·其二
作者：苏轼
朝代：宋

南来三见岁云徂，直恐终身走道途。老去怕看新历日，退归拟学旧桃符。烟花已作青春意，霜雪偏寻病客须。但把穷愁博长健，不辞最后饮屠苏。
除夜野宿常州城外二首·其二
作者：苏轼
朝代：宋

南来三见岁云徂，直恐终身走道途。
老去怕看新历日，退归拟学旧桃符。
烟花已作青春意，霜雪偏寻病客鬚。
但把穷愁博长健，不辞最后饮屠苏。
陪欧阳公燕西湖
作者：苏轼
朝代：宋

谓公方壮须似雪，谓公已老光浮颊。朅来湖上饮美酒，醉后剧谈犹激烈。湖边草木新著霜，芙蓉晚菊争煌煌。插花起舞为公寿，公言百岁如风狂。赤松共游也不恶，谁能忍饥啖仙药。已将寿夭付天公，彼徒辛苦吾差乐。城上乌栖暮霭生，银缸画烛照湖明。不辞歌诗劝公饮，坐无桓伊能抚筝。
陪欧阳公燕西湖
作者：苏轼
朝代：宋

谓公方壮鬚似雪，谓公已老光浮颊。
朅来湖上饮美酒，醉后剧谈犹激烈。
湖边草木新着霜，芙蓉晚菊争煌煌。
插花起舞为公寿，公言百岁如风狂。
赤松共游也不恶，谁能忍饥啖仙药。
已将寿夭付天公，彼徒辛苦吾差乐。
城上乌栖暮霭生，银缸画烛照湖明。
不辞歌诗劝公饮，坐无桓伊能抚筝。
陶移居二首·其一
作者：苏轼
朝代：宋
体裁：古风

昔我初来时，水东有幽宅。晨与鸦鹊朝，暮与牛羊夕。谁令迁近市，日有造请役。歌呼杂闾巷，鼓角鸣枕席。出门无所诣，乐事非宿昔。病瘦独弥年，束薪与谁析。
陶移居二首·其二
作者：苏轼
朝代：宋

洄潭转碕岸，我作江郊诗。
今为一廛氓，此邦乃得之。
葺为无邪斋，思我无所思。
古观废已久，白鹤归何时。
我岂丁令威，千岁復还兹。
江山朝福地，古人不我欺。
陶骥子骏佚老堂二首
作者：苏轼
朝代：宋

文举与元礼，尚得称世旧。渊明吾所师，夫子乃其后。挂冠不待年，亦岂为五斗。我歌《归来引》，千载信尚友。相逢黄卷中，何似一杯酒。君醉我且归，明朝许来否。我从庐山来，目送孤飞云。路逢陆道士，知是千岁人。试问当时友，虎溪已埃尘。似闻佚老堂，知是几世孙。能为五字诗，仍戴漉酒巾。人呼小靖节，自号葛天民。
陶骥子骏佚老堂二首·其一
作者：苏轼
朝代：宋

文举与元礼，尚得称世旧。渊明吾所师，夫子乃其后。挂冠不待年，亦岂为五斗。我歌《归来引》，千载信尚友。相逢黄卷中，何似一杯酒。君醉我且归，明朝许来否。
陶骥子骏佚老堂二首·其一
作者：苏轼
朝代：宋

文举与元礼，尚得称世旧。
渊明吾所师，夫子乃其后。
挂冠不待年，亦岂为五斗。
我歌归来引，千载信尚友。
相逢黄卷中，何似一杯酒。
君醉我且归，明朝许来否。
陶骥子骏佚老堂二首·其二
作者：苏轼
朝代：宋
体裁：古风

我从庐山来，目送孤飞云。路逢陆道士，知是千岁人。试问当时友，虎溪已埃尘。似闻佚老堂，知是几世孙。能为五字诗，仍戴漉酒巾。人呼小靖节，自号葛天民。
隆中
作者：苏轼
朝代：宋

诸葛来西国，千年爱未衰。
今朝游故里，蜀客不胜悲。
谁言襄阳野，生此万乘师。
山中有遗貌，矫矫龙之姿。
龙蟠山水秀，龙去渊潭移。
空余蜿蜒迹，使我寒涕垂。
隆中
作者：苏轼
朝代：宋

诸葛来西国，千年爱未衰。今朝游故里，蜀客不胜悲。谁言襄阳野，生此万乘师。山中有遗貌，矫矫龙之姿。龙蟠山水秀，龙去渊潭移。空馀蜿蜒迹，使我寒涕垂。
隆中
作者：苏轼
朝代：宋

诸葛来西国，千年爱未衰。今朝游故里，蜀客不胜悲。谁言襄阳野，生此万乘师。山中有遗貌，矫矫龙之姿。龙蟠山水秀，龙去渊潭移。空馀蜿蜓迹，使我寒涕垂。
雅安人日次旧韵二首
作者：苏轼
朝代：宋

人日滞留江上村，定知芳草怨王孙。题诗寄远方挥翰，扶杖登高独出门。柳色忍看成感叹，花前归思自飞翻。浮阳披冻虽才弄，已觉春工漏一元。似闻高隐在前村，坐膝扶床戏子孙。自赏春光携桂酒，喜逢晴色款柴门。屏间带日金人活，头上迎风綵胜翻。蓬鬓扶疏吾老矣，岂能旧貌改新元。
雅安人日次旧韵二首
作者：苏轼
朝代：宋

似闻高隐在前村，坐膝扶床戏子孙。自赏春光携桂酒，喜逢晴色款柴门。屏间带日金人活，头上迎风彩胜翻。蓬鬓扶疏吾老矣，岂能旧貌改新元。
雅安人日次旧韵二首·其一
作者：苏轼
朝代：宋

人日滞留江上村，定知芳草怨王孙。题诗寄远方挥翰，扶杖登高独出门。柳色忍看成感叹，花前归思自飞翻。浮阳披冻虽才弄，已觉春工漏一元。
雅安人日次旧韵二首·其一
作者：苏轼
朝代：宋

人日滞留江上村，定知芳草怨王孙。
题诗寄远方挥翰，扶杖登高独出门。
柳色忍看成感嘆，花前归思自飞翻。
浮阳披冻虽才弄，已觉春工漏一元。
雅安人日次旧韵二首·其二
作者：苏轼
朝代：宋

似闻高隐在前村，坐膝扶床戏子孙。自赏春光携桂酒，喜逢晴色款柴门。屏间带日金人活，头上迎风綵胜翻。蓬鬓扶疏吾老矣，岂能旧貌改新元。
雅安人日次旧韵二首·其二
作者：苏轼
朝代：宋

似闻高隠在前村，坐膝扶床戏子孙。
自赏春光携桂酒，喜逢晴色款柴门。
屏间带日金人活，头上迎风綵胜翻。
蓬鬓扶疏吾老矣，岂能旧貌改新元。
集英殿春宴教坊词致语口号
作者：苏轼
朝代：宋

万人歌舞乐芳辰，长养恩深第四春。
令下风雷常有信，时来草木岂知仁。
璇玑已正三阶泰，玉管初知九奏均。
更欲年年同此乐，故应相继得元臣。
集英殿春宴教坊词致语口号
作者：苏轼
朝代：宋

万人歌舞乐芳辰，长养恩深第四春。令下风雷常有信，时来草木岂知仁。璿玑已正三阶泰，玉琯初知九奏均。更欲年年同此乐，故应相继得元臣。
集英殿春宴教坊词致语口号臣闻人和则气和，
作者：苏轼
朝代：宋

万人歌舞乐芳辰，长养恩深第四春。令下风雷常有信，时来草木岂知仁。璇玑已正三阶泰，玉琯初知九奏均。更欲年年同此乐，故应相继得元臣。
集英殿秋宴教坊词致语口号
作者：苏轼
朝代：宋

霜霏碧瓦尚生烟，日泛彤庭已集仙。
霭霭四门多吉士，熙熙万国屡丰年。
高秋爽气明宫殿，元佑和声入管絃。
菊有芳兮兰有秀，从臣谁和白云篇。
集英殿秋宴教坊词致语口号
作者：苏轼
朝代：宋

霜霏碧瓦尚生烟，日泛彤庭已集仙。霭霭四门多吉士，熙熙万国屡丰年。高秋爽气明宫殿，元祐和声入管弦。菊有芳兮兰有秀，从臣谁和《白云篇》。
雍秀才画草虫八物 其七 蜗牛
作者：苏轼
朝代：宋

腥涎不满壳，聊足以自濡。升高不知回，竟作黏壁枯。
雍秀才画草虫八物·促纤
作者：苏轼
朝代：宋

月丛号耿耿，露叶泣漙漙。夜长不自暖，那忧公子寒。蜕形浊污中，羽翼便翾好。秋来间何阔，已抱寒茎槁。睅目知谁瞋，皤腹空自胀。慎勿困蜈蚣，饥蛇不汝放。洪钟起暗室，飘瓦落空庭。谁言转丸手，能作殷床声。两角徒自长，空飞不服箱。为牛竟何事，利吻穴枯桑。跂跂有足蛇，脉脉无角龙。为虎君勿笑，食尽虿尾虫。腥涎不满壳，聊足以自濡。升高不知回，竟作黏壁枯。双眉卷铁丝，两翅晕金碧。初来花争妍，忽去鬼无迹。
雍秀才画草虫八物·促织
作者：苏轼
朝代：宋
体裁：五言绝句

月丛号耿耿，露叶泣漙漙。夜长不自暖，那忧公子寒。
雍秀才画草虫八物·天水牛
作者：苏轼
朝代：宋
体裁：五言绝句

两角徒自长，空飞不服箱。为牛竟何事，利吻穴枯桑。
雍秀才画草虫八物·虾蟆
作者：苏轼
朝代：宋
体裁：五言绝句

睅目知谁瞋，皤腹空自胀。慎勿困蜈蚣，饥蛇不汝放。
雍秀才画草虫八物·蜗牛
作者：苏轼
朝代：宋

腥涎不满殻，聊足以自濡。
升高不知回，竟作黏壁枯。
雍秀才画草虫八物·蜣蜋
作者：苏轼
朝代：宋
体裁：五言绝句

洪钟起暗室，飘瓦落空庭。谁言转丸手，能作殷床声。
雍秀才画草虫八物·蝉
作者：苏轼
朝代：宋
体裁：五言绝句

蜕形浊污中，羽翼便翾好。秋来间何阔，已抱寒茎槁。
雍秀才画草虫八物·蝎虎
作者：苏轼
朝代：宋
体裁：五言绝句

跂跂有足蛇，脉脉无角龙。为虎君勿笑，食尽虿尾虫。
雨
作者：苏轼
朝代：宋
体裁：古风

风师挟帝令，号呼肆徂征。云师畏推逐，蓄意不敢争。雨师旷厥官，所苟朝夕生。帝眷一夕回，旱议旦暮行。翻然沛膏泽，夜半来无声。青秧发广亩，白水涵孤城。
雨中明庆赏牡丹
作者：苏轼
朝代：宋

霏霏雨露作清妍，烁烁明灯照欲然。
明日春阴花未老，故应未忍着酥煎。
雨中明庆赏牡丹
作者：苏轼
朝代：宋

霏霏雨露作清妍，烁烁明灯照欲然。明日春阴花未老，故应未忍著酥煎。
雨中游天竺灵感观音院
作者：苏轼
朝代：宋
体裁：古风

蚕欲老，麦半黄，前山后山雨浪浪。农夫辍耒女废筐，白衣仙人在高堂。
雨中看牡丹三首
作者：苏轼
朝代：宋

雾雨不成点，映空疑有无。时于花上见，的皪走明珠。秀色洗红粉，暗香生雪肤。黄昏更萧瑟，头重欲相扶。明日雨当止，晨光在松枝。清寒入花骨，肃肃初自持。午景发浓艳，一笑当及时。依然暮还敛，亦自惜幽姿。幽姿不可惜，后日东风起。酒醒何所见，金粉抱青子。千花与百草，共尽无妍鄙。未忍污泥沙，牛酥煎落蕊。
雨中看牡丹三首
作者：苏轼
朝代：宋

雾雨不成点，映空疑有无。
时于花上见，的皪走明珠。
秀色洗红粉，暗香生雪肤。
黄昏更萧瑟，头重欲相扶。
明日雨当止，晨光在松枝。
清寒入花骨，肃肃初自持。
午景发穠丽，一笑当及时。
依然暮还敛，亦自惜幽姿。
幽姿不可惜，后日东风起。
酒醒何所见，金粉抱青子。
千花与百草，共尽无妍鄙。
未忍污泥沙，牛酥煎落蕊。
雨中看牡丹三首·其一
作者：苏轼
朝代：宋
体裁：古风

雾雨不成点，映空疑有无。时于花上见，的皪走明珠。秀色洗红粉，暗香生雪肤。黄昏更萧瑟，头重欲相扶。
雨中看牡丹三首·其三
作者：苏轼
朝代：宋
体裁：古风

幽姿不可惜，后日东风起。酒醒何所见，金粉抱青子。千花与百草，共尽无妍鄙。未忍污泥沙，牛酥煎落蕊。
雨中看牡丹三首·其二
作者：苏轼
朝代：宋

明日雨当止，晨光在松枝。清寒入花骨，肃肃初自持。午景发浓艳，一笑当及时。依然暮还敛，亦自惜幽姿。
雨中看牡丹三首·其二
作者：苏轼
朝代：宋

明日雨当止，晨光在松枝。
清寒入花骨，肃肃初自持。
午景发浓艷，一笑当及时。
依然暮还敛，亦自惜幽姿。
雨中花·夜行船
作者：苏轼
朝代：宋

至九月，忽开千叶一朵。雨中特为置酒，遂作。今岁花时深院，尽日东风，荡扬茶烟。但有绿苔芳草，柳絮榆钱。闻道城西，长廊古寺，甲第名园。有国艳带酒，天香染袂，为我留连。清明过了，残红无处，对此泪洒尊前。秋向晚，一枝何事，向我依然。高会聊追短景，清商不暇馀妍。不如留取，十分春态，付与明年。
雨中花·夜行船·今岁花时深院
作者：苏轼
朝代：宋
体裁：词

今岁花时深院，尽日东风，荡扬茶烟。
但有绿苔芳草，柳絮榆钱。
闻道城西，长廊古寺，甲第名园。
有国艳带酒，天香染袂，为我留连。
清明过了，残红无处，对此泪洒尊前。
秋向晚，一枝何事，向我依然。
高会聊追短景，清商不暇馀妍。
不如留取，十分春态，付与明年。
雨中花慢
作者：苏轼
朝代：宋
体裁：词

今岁花时深院，尽日东风，荡扬茶烟。但有绿苔芳草，柳絮榆钱。闻道城西，长廊古寺，甲第名园。有国艳带酒，天香染袂，为我留连。
清明过了，残红无处，对此泪洒尊前。秋向晚、一枝何事，向我依然。高会聊追短景，清商不假馀妍。不如留取，十分春态，付与明年。
雨中花慢
作者：苏轼
朝代：宋

嫩脸羞娥因甚。化作行云，却返巫阳。但有寒灯孤枕，皓月空床。长记当初，乍谐云雨，便学鸾凰。又岂料、正好三春桃李，一夜风霜。丹青如画，无言无笑，看了漫结愁肠。襟袖上，犹存残黛，渐减馀香。一自醉中忘了，奈何酒后思量。算应负你，枕前珠泪，万点千行。
雨中花慢
作者：苏轼
朝代：宋

嫩脸羞蛾，因甚化作行云，却返巫阳。但有寒灯孤枕，皓月空床。长记当初，乍谐云雨，便学鸾凰。又岂料、正好三春桃李，一夜风霜。丹青□画，无言无笑，看了漫结愁肠。襟袖上，犹存残黛，渐减余香。一自醉中忘了，奈何酒后思量。算应负你，枕前珠泪，万点千行。
雨中花慢·初至密州。以累年旱蝗。斋素累月。方春牡丹盛开。遂不获一赏。至九月。忽开千叶一颛。雨中特为置酒。遂作
作者：苏轼
朝代：宋
体裁：词

今岁花时深院，尽日东风，荡飏茶烟。但有绿苔芳草，柳絮榆钱。闻道城西，长廊古寺，甲第名园。有国艳带酒，天香染袂，为我留连。清明过了，残红无处，对此泪洒尊前。秋向晚，一枝何事，向我依然。高会聊追短景，清商不暇馀妍。不如留取，十分春态，付与明年。
雨中花慢·初至密州。以累年旱蝗。斋素累月。方春牡丹盛开。遂不获一赏。至九月。忽开千叶一颛。雨中特为置酒。遂作
作者：苏轼
朝代：宋

今岁花时深院，尽日东风，轻飏茶烟。但有绿苔芳草，柳絮榆钱。闻道城西，长廊古寺，甲第名园。有国艳带酒，天香染袂，为我留连。清明过了，残红无处，对此泪洒尊前。秋向晚，一枝何事，向我依然。高会聊追短景，清商不暇馀妍。不如留取，十分春态，付与明年。
雨中花慢·嫩脸羞蛾
作者：苏轼
朝代：宋
体裁：词

嫩脸羞蛾，因甚化作行云，却返巫阳。
但有寒灯孤枕，皓月空床。
长记当初，乍谐云雨，便学鸾凰。
又岂料、正好三春桃李，一夜风霜。
丹青□画，无言无笑，看了漫结愁肠。
襟袖上，犹存残黛，渐减馀香。
一自醉中忘了，奈何酒后思量。
算应付你，枕前珠泪，万点千行。
雨中花慢·嫩脸羞蛾因甚
作者：苏轼
朝代：宋
体裁：词

嫩脸羞蛾因甚，化作行云，却返巫阳。但有寒灯孤枕，皓月空床。长记当初，乍谐云雨，便学鸾凰。又岂料、正好三春桃李，一夜风霜。
丹青描画，无言无笑，看了漫结愁肠。襟袖上，犹存残黛，渐减馀香。一自醉中忘了，奈何酒后思量。算应负你，枕前珠泪，万点千行。
雨中花慢·邃院重帘何处
作者：苏轼
朝代：宋

邃院重帘何处，惹得多情，愁对风光。睡起酒阑花谢，蝶乱蜂忙。今夜何人，吹笙北岭，待月西厢。空怅望处，一株红杏，斜倚低墙。羞颜易变，傍人先觉，到处被着猜防。谁信道，些儿恩爱。无限凄凉。好事若无间阻，幽欢却是寻常。一般滋味，就中香美，除是偷尝。
雨中花慢·邃院重帘何处
作者：苏轼
朝代：宋

邃院重帘何处，惹得多情，愁对风光。
睡起酒阑花谢，蝶乱蜂忙。
今夜何人，吹笙北岭，待月西厢。
空怅望处，一株红杏，斜倚低墙。
羞颜易变，傍人先觉，到处被着猜防。
谁信道，些儿恩爱，无限凄凉。
好事若无间阻，幽欢却是寻常。
一般滋味，就中香美，除是偷尝。
雨中花慢·邃院重帘何处
作者：苏轼
朝代：宋
体裁：词

邃院重帘何处，惹得多情，愁对风光。睡起酒阑花谢，蝶乱蜂忙。今夜何人，吹笙北岭，待月西厢。空怅望处，一株红杏，斜倚低墙。羞颜易变，傍人先觉，到处被著猜防。谁信道，些儿恩爱，无限凄凉。好事若无间阻，幽欢却是寻常。一般滋味，就中香美，除是偷尝。
雨中过舒教授
作者：苏轼
朝代：宋

疏疏帘外竹，浏浏竹间雨。窗扉静无尘，几砚寒生雾。美人乐幽独，有得缘无慕。坐依蒲褐禅，起听风瓯语。客来淡无有，洒扫凉冠履。浓茗洗积昏，妙香净浮虑。归来北堂闇，一一微萤度。此生忧患中，一饷安闲处。飞鸢悔前笑，黄犬悲晚悟。自非陶靖节，谁识此闲趣。
雨中过舒教授
作者：苏轼
朝代：宋

疏疏帘外竹，浏浏竹间雨。
窗扉静无尘，几砚寒生雾。
美人乐幽独，有得缘无慕。
坐依蒲褐禅，起听风瓯语。
客来淡无有，洒扫凉冠履。
浓茗洗积昏，妙香浄浮虑。
归来北堂闇，一一微萤度。
此生忧患中，一饷安闲处。
飞鸢悔前笑，黄犬悲晚悟。
自非陶靖节，谁识此闲趣。
雨中邀李范庵过天竺寺作
作者：苏轼
朝代：宋

步来禅榻畔，凉气逼团蒲。花雨檐前乱，茶烟竹下孤。乘闲携画卷，习静对香罏。到此忽终日，浮生一事无。
雨中邀李范庵过天竺寺作二首·其一
作者：苏轼
朝代：宋

步来禅榻畔，凉气逼团蒲。花雨檐前乱，茶烟竹下孤。乘闲携画卷，习静对香垆。到此忽终日，浮生一事无。
雨后行菜圃
作者：苏轼
朝代：宋

梦回闻雨声，喜我菜甲长。平明江路湿，并岸飞两桨。天公真富有，乳膏泻黄壤。霜根一蕃滋，风叶渐俯仰。未任筐筥载，已作杯盘想。艰难生理窄，一味敢专飨。小摘饭山僧，清安寄真赏。芥蓝如菌蕈，脆美牙颊响。白菘类羔豚，冒土出蹯掌。谁能视火候，小灶当自养。
雨后行菜圃
作者：苏轼
朝代：宋

梦回闻雨声，喜我菜甲长。
平明江路湿，并岸飞两桨。
天公真富有，乳膏泻黄壤。
霜根一蕃滋，风叶渐俯仰。
未任筐筥载，已作杯盘想。
艰难生理窄，一味敢专飨。
小摘饭山僧，清安寄真赏。
芥蓝如菌蕈，脆美牙颊响。
白菘类羔豚，冒土出蹯掌。
谁能视火候，小竈当自养。
雨后行菜圃
作者：苏轼
朝代：宋

梦回闻雨声，喜我菜甲长。
平明江路湿，并岸飞两桨。
天公真富有，膏乳泻黄壤。
霜根一蕃滋，风叶渐俯仰。
未任筐筥载，已作杯案想。
艰难生理窄，一味敢专飨。
小摘饭山僧，清安寄真赏。
芥蓝如菌蕈，脆美牙颊响。
白菘类羔豚，冒土出蹯掌。
谁能视火候，小灶当自养。
雨夜宿净行院
作者：苏轼
朝代：宋

芒鞋不踏利名场，一叶轻舟寄渺茫。
林下对床听夜雨，静无灯火照凄凉。
雨夜宿浄行院
作者：苏轼
朝代：宋
体裁：七言绝句

芒鞋不踏利名场，一叶轻舟寄淼茫。林下对床听夜雨，静无灯火照凄凉。
雨晴后步至四望亭下鱼池上遂自乾明寺前东冈
作者：苏轼
朝代：宋

雨过浮萍合，蛙声满四邻。
海棠真一梦，梅子欲尝新。
拄杖闲挑菜，秋千不见人。
殷勤木芍药，独自殿余春。
高亭废已久，下有种鱼塘。
暮色千山入，春风百草香。
市桥人寂寂，古寺竹苍苍。
鹳鹤来何处，号鸣满夕阳。
雨晴后步至四望亭下鱼池上遂自干明寺前东冈上归二首·其一
作者：苏轼
朝代：宋

雨过浮萍合，蛙声满四邻。
海棠真一梦，梅子欲尝新。
拄杖闲挑菜，秋韆不见人。
殷勤木芍药，独自殿余春。
雨晴后，步至四望亭下鱼池上，遂自乾明寺前东冈上归，二首
作者：苏轼
朝代：宋

雨过浮萍合，蛙声满四邻。海棠真一梦，梅子欲尝新。拄杖闲挑菜，鞦韆不见人。殷勤木芍药，独自殿馀春。高亭废已久，下有种鱼塘。暮色千山入，春风百草香。市桥人寂寂，古寺竹苍苍。鹳鹤来何处，号鸣满夕阳。
雨晴后，步至四望亭下鱼池上，遂自乾明寺前东冈上归，二首·其一
作者：苏轼
朝代：宋

雨过浮萍合，蛙声满四邻。海棠真一梦，梅子欲尝新。拄杖闲挑菜，鞦韆不见人。殷勤木芍药，独自殿馀春。
雨晴後，步至四望亭下鱼池上，遂自乾明寺前
作者：苏轼
朝代：宋
体裁：五言律诗

高亭废已久，下有种鱼塘。暮色千山入，春风百草香。市桥人寂寂，古寺竹苍苍。鹳鹤来何处，号鸣满夕阳。
雪后书北台壁二首
作者：苏轼
朝代：宋

黄昏犹作雨纤纤，夜静无风势转严。但觉衾裯如泼水，不知庭院已堆盐。五更晓色来书幌，半夜寒声落画檐。试埽北台看马耳，未随埋没有双尖。城头初日始翻鸦，陌上晴泥已没车。冻合玉楼寒起粟，光摇银海眩生花。遗蝗入地应千尺，宿麦连云有几家。老病自嗟诗力退，空吟《冰柱》忆刘叉。
雪后书北台壁二首
作者：苏轼
朝代：宋

黄昏犹作雨纤纤，夜静无风势转严。但觉衾裯如泼水，不知庭院已堆盐。五更晓色来书幌，半夜寒声落画檐。试扫北台看马耳，未随埋没有双尖。城头初日始翻鸦，陌上晴泥已没车。冻合玉楼寒起粟，光摇银海眼生花。遗蝗入地应千尺，宿麦连云有几家。老病自嗟诗力退，空吟冰柱忆刘叉。
雪后书北台壁二首·其一
作者：苏轼
朝代：宋
体裁：七言律诗

黄昏犹作雨纤纤，夜静无风势转严。但觉衾裯如泼水，不知庭院已堆盐。五更晓色来书幌，半夜寒声落画檐。试埽北台看马耳，未随埋没有双尖。
雪后书北台壁二首·其二
作者：苏轼
朝代：宋

城头初日始翻鸦，陌上晴泥已没车。冻合玉楼寒起粟，光摇银海眩生花。遗蝗入地应千尺，宿麦连云有几家。老病自嗟诗力退，空吟《冰柱》忆刘叉。
雪后便欲与同僚寻春一病弥月杂花都尽独牡丹
作者：苏轼
朝代：宋

残花怨久病，剩雨泣余妍。
不见双旌出，空令九陌迁。
（开园时市井皆入。
）知君苦寂寞，妙语嚼芳鲜。
浅紫従争发，深红任蚤蔫。
天葩尚青萼，国色待华颠。
载酒邀诗将，癯儒不是仙。
雪后便欲与同僚寻春一病弥月杂花都尽独牡丹在尔刘景文左藏和顺阇黎诗见赠次韵答之
作者：苏轼
朝代：宋

残花怨久病，剩雨泣余妍。
不见双旌出，空令九陌迁。
知君苦寂寞，妙语嚼芳鲜。
浅紫从争发，浮红任蚤蔫。
天葩尚青萼，国色待华颠。
载酒邀诗将，臞儒不是仙。
雪后到乾明寺遂宿
作者：苏轼
朝代：宋

门外山光马亦惊，阶前屐齿我先行。
风花误入长春苑，云月长临不夜城。
未许牛羊伤至洁，且看鸦鹊弄新晴。
更须携被留僧榻，待听催檐泻竹声。
雪后到乾明寺遂宿
作者：苏轼
朝代：宋

门外山光马亦惊，陛前屐齿我先行。风花误入长春苑，云月长临不夜城。未许牛羊伤至洁，且看鸦鹊弄新晴。更须携被留僧榻，待听摧檐泻竹声。
雪后到干明寺遂宿
作者：苏轼
朝代：宋

门外山光马亦惊，阶前屐齿我先行。
风花误入长春苑，云月长临不夜城。
未许牛羊伤至洁，且看鸦鹊弄新晴。
更须携被留僧榻，待听摧檐泻竹声。
雪后至临平与柳子玉同至僧舍见陈尉烈
作者：苏轼
朝代：宋

落帆古戍下，积雪高如丘。
强邀诗老出，疏髯散飕飗。
僧房有宿火，手足渐和柔。
静士素寡言，相对自忘忧。
铜炉擢烟穗，石鼎浮霜沤。
征夫念前路，急鼓催行舟。
我行虽有程，坐稳且復留。
大哉天地间，此生得浮游。
雪后至临平，与柳子玉同至僧舍，见陈尉烈
作者：苏轼
朝代：宋
体裁：古风

落帆古戍下，积雪高如丘。强邀诗老出，疏髯散飕飗。僧房有宿火，手足渐和柔。静士素寡言，相对自忘忧。铜炉擢烟穗，石鼎浮霜沤。征夫念前路，急鼓催行舟。我行虽有程，坐稳且复留。大哉天地间，此生得浮游。
雪后，便欲与同僚寻春，一病弥月，杂花都尽，独牡丹在尔，刘景文左藏和顺阇黎诗见赠，次韵答之
作者：苏轼
朝代：宋

残花怨久病，剩雨泣馀妍。不见双旌出，空令九陌迁。知君苦寂寞，妙语嚼芳鲜。浅紫从争发，浮红任蚤蔫。天葩尚青萼，国色待华颠。载酒邀诗将，臞儒不是仙。
雪堂联
作者：苏轼
朝代：宋
体裁：联

台榭如富贵，时至则有；草木似名节，久而后成。
雪夜独宿柏仙庵
作者：苏轼
朝代：宋

晚雨纤纤变玉aa17，小庵高卧有余清。梦惊忽有穿窗片，夜静惟闻泻竹声。稍压冬温聊得健，未濡秋旱若为耕。天公用意真难会，又作春风烂漫晴。
雪夜独宿柏仙庵
作者：苏轼
朝代：宋

晚雨纤纤变玉霙，小庵高卧有余清。
梦惊忽有穿窗片，夜静惟闻泻竹声。
稍压冬温聊得健，未濡秋旱若为耕。
天公用意真难会，又作春风烂漫晴。
雪夜独宿柏仙庵
作者：苏轼
朝代：宋

晚雨纤纤变玉霙，小庵高卧有馀清。梦惊忽有穿窗片，夜静惟闻泻竹声。稍压冬温聊得健，未濡秋旱若为耕。天公用意真难会，又作春风烂漫晴。
雪後书北台壁二首
作者：苏轼
朝代：宋

城头初日始翻鸦，陌上晴泥已没车。冻合玉楼寒起粟，光摇银海眩生花。遗蝗入地应千尺，宿麦连云有几家。老病自嗟诗力退，空吟冰柱忆刘叉。
雪斋
作者：苏轼
朝代：宋
体裁：古风

君不见峨眉山西雪千里，北望成都如井底。春风百日吹不消，五月行人如冻蚁。纷纷市人争夺中，谁信言公似赞公。人间热恼无处洗，故向西斋作雪峰。我梦扁舟入吴越，长廊静院灯如月。开门不见人与牛，惟见空庭满山雪。
雪斋（杭僧法言，作雪山于斋中。）
作者：苏轼
朝代：宋

君不见峨眉山西雪千里，北望成都如井底。春风百日吹不消，五月行人如冻蚁。纷纷市人争夺中，谁信言公似赞公。人间热恼无处洗，故向西斋作雪峰。我梦扁舟适吴越，长廊静院灯如月。开门不见人与牛，（言有诗见寄，云林下闲看水牯牛。）惟见空庭满山雪。
雪林砚屏率鲁直同赋
作者：苏轼
朝代：宋

西山无时春，巉岩锁顽阴。分明倚天壁，点缀无风林。物固为人出，兴谁于此深。穷奇真自蠹，诗句且娱心。
雪林砚屏率鲁直同赋
作者：苏轼
朝代：宋

西山无时春，巉巌锁顽阴。
分明倚天壁，点缀无风林。
物固为人出，兴谁于此深。
穷奇真自蠹，诗句且娱心。
雪浪石
作者：苏轼
朝代：宋

太行西来万马屯，势与岱岳争雄尊。飞狐上党天下脊，半掩落日先黄昏。削成山东二百郡，气压代北三家村。千峰右卷矗牙帐，崩崖凿断开土门。朅来城下作飞石，一炮惊落天骄魂。承平百年烽燧冷，此物僵卧枯榆根。画师争摹雪浪势，天工不见雷斧痕。离堆四面绕江水，坐无蜀士谁与论。老翁儿戏作飞雨，把酒坐看珠跳盆。此身自幻孰非梦，故园山水聊心存。
雪溪乘兴
作者：苏轼
朝代：宋

溪山雪月两佳哉，宾主谈锋夜转雷。犹言不见戴安道，为问适従何处来。
雪诗八首
作者：苏轼
朝代：宋

石泉冻合竹无风，夜色沉沉万境空。试问静中闲侧耳，隔窗撩乱扑春虫。闲来披氅学王恭，姑射群仙邂逅逢。只为肌肤酷相似，绕庭无处觅行踪。半夜欺陵范叔袍，更兼风力助威豪。地炉火暖犹无奈，怪得山林酒价高。儿童龟手握轻明，斩碾枪旗入鼎烹。拟欲为之修《水记》，惠山泉冷酿泉清。天工呈瑞足人心，平地今闻一尺深。此为丰年报消息，满田何止万黄金。海风吹浪去无边，倏忽凝为万顷田。五月凉尘渴人肺，不知价值几多钱。高下横斜薄又浓，破窗疏户苦相攻。莫言造物浑无意，好丑都来失旧容。万石千钧积累成，未应忽此一毫轻。寒松瘦竹元清劲，昨夜分明闻折声。
雪诗八首·其一
作者：苏轼
朝代：宋

石泉冻合竹无风，夜色沉沉万境空。试问静中闲侧耳，隔窗撩乱扑春虫。
雪诗八首·其七
作者：苏轼
朝代：宋
体裁：七言绝句

高下横斜薄又浓，破窗疏户苦相攻。莫言造物浑无意，好丑都来失旧容。
雪诗八首·其三
作者：苏轼
朝代：宋

半夜欺陵范叔袍，更兼风力助威豪。地炉火暖犹无奈，怪得山林酒价高。
雪诗八首·其二
作者：苏轼
朝代：宋

闲来披氅学王恭，姑射群仙邂逅逢。只为肌肤酷相似，绕庭无处觅行踪。
雪诗八首·其五
作者：苏轼
朝代：宋

天工呈瑞足人心，平地今闻一尺深。此为丰年报消息，满田何止万黄金。
雪诗八首·其八
作者：苏轼
朝代：宋

万石千钧积累成，未应忽此一毫轻。寒松瘦竹元清劲，昨夜分明闻折声。
雪诗八首·其六
作者：苏轼
朝代：宋

海风吹浪去无边，倏忽凝为万顷田。五月凉尘渴人肺，不知价值几多钱。
雪诗八首·其四
作者：苏轼
朝代：宋

儿童龟手握轻明，斩碾枪旗入鼎烹。拟欲为之修《水记》，惠山泉冷酿泉清。
雷岩诗
作者：苏轼
朝代：宋

空岩发灵籁，彷佛如风雷。只疑函宝剑，天遣六丁开。
雷巌
作者：苏轼
朝代：宋

空巌发灵籁，彷佛如风雷。
只疑函宝剑，天遣六丁开。
雷州八首
作者：苏轼
朝代：宋

白发坐钩党，南迁濒海州。灌园以糊口，身自杂苍头。篱落秋暑中，碧花蔓牵牛。谁知把锄人，旧日东陵侯。荔子无几何，黄甘遽如许。迁臣不惜日，恣意移寒暑。层巢俯云木，信美非吾土。草芳自有时，鶗鴃何关汝。下居近流水，小巢依岭岑。终日数椽间，但闻鸟遗音。炉香入幽梦，海月明孤斟。鹪鹩一枝足，所恨非故林。培塿无松柏，驾言此焉游。读书与意会，却扫可忘忧。尺蠖以时屈，其伸亦非求。得归良不恶，未归且淹留。粤岭风俗殊，有疾时勿药。束带趋房祀，用史巫纷若。弦歌荐茧栗，奴至洽觞酌。呻吟殊未已，更把鸡骨灼。粤女市无常，所至辄成区。一日三四迁，处处售虾鱼。青裙脚不袜，臭味猿与狙。孰云风土恶？白洲生绿珠。海康腊己酉，不论冬孟仲。杀牛挝鼓祭，城郭为倾动。虽非尧颁历，自我先人用。苦笑荆楚人，嘉平腊云梦。旧时日南郡，野女出成群。此去尚应远，东风已如云。蚩氓托丝布，相就通殷勤。可怜秋胡子，不遇卓文君。
雷州八首·其一
作者：苏轼
朝代：宋

白发坐钩党，南迁濒海州。灌园以糊口，身自杂苍头。篱落秋暑中，碧花蔓牵牛。谁知把锄人，旧日东陵侯。
雷州八首·其七
作者：苏轼
朝代：宋
体裁：古风

海康腊己酉，不论冬孟仲。杀牛挝鼓祭，城郭为倾动。虽非尧颁历，自我先人用。苦笑荆楚人，嘉平腊云梦。
雷州八首·其三
作者：苏轼
朝代：宋

下居近流水，小巢依岭岑。终日数椽间，但闻鸟遗音。炉香入幽梦，海月明孤斟。鹪鹩一枝足，所恨非故林。
雷州八首·其二
作者：苏轼
朝代：宋

荔子无几何，黄甘遽如许。迁臣不惜日，恣意移寒暑。层巢俯云木，信美非吾土。草芳自有时，鶗鴃何关汝。
雷州八首·其五
作者：苏轼
朝代：宋

粤岭风俗殊，有疾时勿药。束带趋房祀，用史巫纷若。弦歌荐茧栗，奴至洽觞酌。呻吟殊未已，更把鸡骨灼。
雷州八首·其八
作者：苏轼
朝代：宋

旧时日南郡，野女出成群。此去尚应远，东风已如云。蚩氓托丝布，相就通殷勤。可怜秋胡子，不遇卓文君。
雷州八首·其六
作者：苏轼
朝代：宋
体裁：古风

粤女市无常，所至辄成区。一日三四迁，处处售虾鱼。青裙脚不袜，臭味猿与狙。孰云风土恶，白洲生绿珠。
雷州八首·其六
作者：苏轼
朝代：宋

粤女市无常，所至辄成区。一日三四迁，处处售虾鱼。青裙脚不袜，臭味猿与狙。孰云风土恶？白洲生绿珠。
雷州八首·其四
作者：苏轼
朝代：宋

培塿无松柏，驾言此焉游。读书与意会，却扫可忘忧。尺蠖以时屈，其伸亦非求。得归良不恶，未归且淹留。
雷州八首？此为秦观作？
作者：苏轼
朝代：宋

白发坐钩党，南迁濒海州。灌园以餬口，身自杂苍头。篱落秋暑中，碧花蔓牵牛。谁知把锄人，旧日东陵侯。荔子无几何，黄柑遽如许。迁臣不惜日，恣意移寒暑。层巢俯云木，信美非吾土。草芳自有时，鶗何关汝。下居近流水，小巢依岭岑。终日数椽间，但闻鸟遗音。炉香入幽梦，海月明孤斟。鹪鹩一枝足，所恨非故林。培塿无松柏，驾言此焉游。读书与意会，却扫可忘忧。尺蠖以时屈，其伸亦非求。得归良不恶，未归且淹留。粤岭风俗殊，有疾时勿药。束带趋房祀，用史巫纷若。弦歌荐茧栗，奴至洽觞酌。呻吟殊未央，更把鸡骨灼。粤女市无常，所至辄成区。一日三四迁，处处售鰕鱼。青裙脚不袜，臭味猿与狙。孰云风土恶？白洲生绿珠。海康腊己酉，不论冬孟仲。杀牛挝鼓祭，城郭为倾动。虽非尧颁历，自我先人用。苦笑荆楚人，嘉平腊云梦。旧时日南郡，野女出成群。此去尚应远，东风已如云。蚩氓托丝布，相就通殷勤。可怜秋胡子，不遇卓文君。
霅上访道人不遇
作者：苏轼
朝代：宋

花光红满栏，草色绿无岸。不逢青眼人，长歌白石涧。
霅上访道人不遇
作者：苏轼
朝代：宋

花光红满栏，草色绿无岸。
不逢青眼人，长歌白石烂。
青牛岭高绝处有小寺人迹罕到
作者：苏轼
朝代：宋

暮归走马沙河塘，炉烟袅袅十里香。
朝行曳杖青牛岭，寒泉咽咽千山静。
君勿笑老僧，耳聋唤不闻，百年俱是可怜人。
明朝且復城中去，白云却在题诗处。
青牛岭高绝处有小寺人迹罕到
作者：苏轼
朝代：宋

暮归走马沙河塘，炉烟袅袅十里香。朝行曳杖青牛岭，崖泉咽咽千山静。君勿笑老僧，耳聋唤不闻，百年俱是可怜人。明朝且复城中去，白云却在题诗处。
青牛岭高绝处，有小寺，人迹罕到
作者：苏轼
朝代：宋

暮归走马沙河塘，炉烟袅袅十里香。朝行曳杖青牛岭，寒泉咽咽千山静。君勿笑老僧，耳聋唤不闻，百年俱是可怜人。明朝且复城中去，白云却在题诗处。
青玉案·和贺方回韵送伯固归吴中
作者：苏轼
朝代：宋

三年枕上吴中路。遣黄犬、随君去。若到松江呼小渡。莫惊鸥鹭，四桥尽是，老子经行处。辋川图上看春暮。常记高人右丞句。作个归期天已许。春衫犹是，小蛮针线，曾湿西湖雨。
青玉案·和贺方回韵，送伯固归吴中
作者：苏轼
朝代：宋
体裁：词

三年枕上吴中路，遣黄耳，随君去。若到松江呼小渡，莫惊鸥鹭，四桥都是、老子经行处。
《辋川图》上看春暮，常记高人右丞句。作个归期天已许，春衫犹是，小蛮针线，曾湿西湖雨。
青玉案·送伯固归吴中
作者：苏轼
朝代：宋
体裁：词

三年枕上吴中路。遣黄耳、随君去。若到松江呼小渡。莫惊鸥鹭，四桥尽是，老子经行处。辋川图上看春暮。常记高人右丞句。作个归期天已许。春衫犹是，小蛮针线，曾湿西湖雨。
韦偃牧马图
作者：苏轼
朝代：宋

神工妙技帝所收，江都曹、韩逝莫留。人间画马惟韦侯，当年为谁扫骅骝。至今霜蹄踏长楸，圉人困卧沙垄头。沙苑茫茫蒺藜秋，风騣雾鬣寒飕飕。龙种尚与驽骀游，长秸短豆岂我羞。八銮六辔非马谋，古来西山与东丘。
韦偃牧马图
作者：苏轼
朝代：宋

神工妙技帝所收，江都曹韩逝莫留。
人间画马惟韦侯，当年为谁扫骅骝。
至今霜蹄踏长楸，圉人困卧沙垅头。
沙苑茫茫蒺藜秋，风？？雾鬣寒飕飕。
龙种尚与驽骀游，长秸短豆岂我羞。
八銮六辔非马谋，古来西山与东丘。
韦偃牧马图
作者：苏轼
朝代：宋

神工妙技帝所收，江都曹韩逝莫留。
人间画马惟韦侯，当年为谁扫骅骝。
至今霜蹄踏长楸，圉人困卧沙壠头。
沙苑茫茫蒺藜秋，风騣雾鬣寒飕飕。
龙种尚与驽骀游，长稭短豆岂我羞。
八銮六辔非马谋，古来西山与东丘。
韩子华石淙庄
作者：苏轼
朝代：宋

绛侯百万兵，尚畏书牍背。功名意不已，数与危机会。我公抱绝识，凛凛镇横溃。欲收伊、吕迹，远与巢、由对。誓言虽未从，久已断诸内。区区为怀祖，颇觉羲之隘。此身随造物，一叶舞澎湃。田园不早定，归宿终安在。彼美石淙庄，每到百事废。泉流知人意，屈折作涛濑。寒光洗肝膈，清响跨竽籁。我旧门前客，放言不自外。园中亦何有，荟蔚可胜计。请公试回首，岁晚馀苍桧。
韩干马
作者：苏轼
朝代：宋
体裁：七言绝句

少陵翰墨无形画，韩干丹青不语诗。此画此诗真已矣，人间驽骥漫争驰。
韩干马十四匹
作者：苏轼
朝代：宋
体裁：古风

二马并驱攒八蹄，二马宛颈騣尾齐。一马任前双举后，一马却避长鸣嘶。老髯奚官骑且顾，前身作马通马语。后有八匹饮且行，微流赴吻若有声。前者既济出林鹤，后者欲涉鹤俯啄。最后一匹马中龙，不嘶不动尾摇风。韩生画马真是马，苏子作诗如见画。世无伯乐亦无韩，此诗此画谁当看。
韩干马十四匹
作者：苏轼
朝代：宋

二马并驱攒八蹄，二马宛颈？？尾齐。一马任前双举后，一马却避长鸣嘶。老髯奚官骑且顾，前身作马通马语。后有八匹饮且行，微流赴吻若有声。前者既济出林鹤，后者欲涉鹤俯啄。最后一匹马中龙，不嘶不动尾摇风。韩生画马真是马，苏子作诗如见画。世无伯乐亦无韩，此诗此画谁当看。有言郡东北荆山下可以沟畎积水因与吴正字王户曹同往相视以地多乱石不果还游圣女山山有石室如墓而无棺椁或云宋司马桓魋墓二子有诗次其韵二首侧手区区未易遮，奔流一瞬卷千家。共疑智伯初围赵，犹有张汤欲漕斜。已坐迂疏来此地，分将劳苦送生涯。使君下策真堪笑，隐隐惊雷响踏车。茫茫清泗绕孤岑，归路相将得暂临。试著芒鞋穿荦确，更然松炬照幽深。纵令司马能镵石，奈有中郎解摸金。强写苍崖留岁月，他年谁识此时心。
韩康公坐上侍儿求书扇上二首
作者：苏轼
朝代：宋

一一窗扉面水开，更於何处觅蓬莱。
天香满袖人知否，曾到旃檀小殿来。
韩康公坐上侍儿求书扇上二首
作者：苏轼
朝代：宋

窗摇细浪鱼吹日，手弄黄花蝶透衣。不觉春风吹酒醒，空教明月照人归。一一窗扉面水开，更于何处觅蓬莱。天香满袖人知否，曾到旃檀小殿来。
韩康公坐上侍儿求书扇上二首·其一
作者：苏轼
朝代：宋
体裁：七言绝句

窗摇细浪鱼吹日，手弄黄花蝶透衣。不觉春风吹酒醒，空教明月照人归。
韩康公坐上侍儿求书扇上二首·其二
作者：苏轼
朝代：宋
体裁：七言绝句

一一窗扉面水开，更于何处觅蓬莱。天香满袖人知否，曾到旃檀小殿来。
韩康公挽词三首
作者：苏轼
朝代：宋

故国非乔木，兴王有世臣。嗟余后死者，犹及老成人。德业经文武，风流表搢绅。空馀行乐地，处处泣遗民。再世忠清德，三朝翊赞勋。功成不归国，就访敢忘君。旧学严诗律，馀威靖塞氛。何当继《韩奕》，故吏总能文。西第开东阁，初筵点后尘。笙歌邀白发，灯火乐青春。扶路三更罢，回头一梦新。赋诗犹墨湿，把卷独沾巾。
韩康公挽词三首
作者：苏轼
朝代：宋

故国非乔木，兴王有世臣。
嗟余后死者，犹及老成人。
德业经文武，风流表缙绅。
空余行乐地，处处泣遗民。
再世忠清德，三朝翼赞勋。
功成不归国，就访敢忘君。
旧学严诗律，余威靖塞氛。
何当继韩奕，故吏总能文。
西第开东阁，初筵点后尘。
笙歌邀白发，灯火乐青春。
扶路三更罢，回头一梦新。
赋诗犹墨湿，把卷独沾巾。
韩康公挽词三首·其一
作者：苏轼
朝代：宋

故国非乔木，兴王有世臣。
嗟余后死者，犹及老成人。
德业经文武，风流表搢绅。
空余行乐地，处处泣遗民。
韩康公挽词三首·其一
作者：苏轼
朝代：宋

故国非乔木，兴王有世臣。嗟余后死者，犹及老成人。德业经文武，风流表搢绅。空馀行乐地，处处泣遗民。
韩康公挽词三首·其三
作者：苏轼
朝代：宋

西第开东阁，初筵点后尘。笙歌邀白发，灯火乐青春。扶路三更罢，回头一梦新。赋诗犹墨湿，把卷独沾巾。
韩康公挽词三首·其三
作者：苏轼
朝代：宋

西第开东阁，初筵点后尘。
笙歌邀白髮，灯火乐青春。
扶路三更罢，回头一梦新。
赋诗犹墨湿，把卷独沾巾。
韩康公挽词三首·其二
作者：苏轼
朝代：宋

再世忠清德，三朝翊赞勋。
功成不归国，就访敢忘君。
旧学严诗律，余威靖塞氛。
何当继韩奕，故吏总能文。
韩康公挽词三首·其二
作者：苏轼
朝代：宋

再世忠清德，三朝翊赞勋。功成不归国，就访敢忘君。旧学严诗律，馀威靖塞氛。何当继《韩奕》，故吏总能文。
韩退之《孟郊墓铭》云：以昌其诗。举此问王定国，当昌其身耶，抑昌其诗也？来诗下语未契，作此答之
作者：苏轼
朝代：宋

昌身如饱腹，饱尽还当饥。昌诗如膏面，为人作容姿。不如昌其气，郁郁老不衰。虽云老不衰，劫坏安所之。不如昌其志，志壹气自随。养之塞天地，孟轲不吾欺。人言魏勃勇，股栗向小儿。何如鲁连子，谈笑却秦师。慎勿怨谤谗，乃我得道资。淤泥生莲花，粪壤出菌芝。赖此善知识，使我枯生荑。吾言岂须多，冷暖子自知。
韩退之孟郊墓铭云以昌其诗举此问王定国当昌
作者：苏轼
朝代：宋

昌身如饱腹，饱尽还复饥。昌诗如膏面，为人作容姿。不如昌其气，郁郁老不衰。虽云老不衰，劫坏安所之。不如昌其志，志一气自随。养之塞天地，孟轲不吾欺。人言魏勃勇，股栗向小儿。何如鲁连子，谈笑却秦师。慎勿怨谤谗，乃我得道资。淤泥生连花，粪壤出菌芝。赖此善知识，使我枯生荑。吾言岂须多，冷暖子自知。
韩退之孟郊墓铭云以昌其诗举此问王定国当昌其身耶抑昌其诗也来诗下语未契作此答之
作者：苏轼
朝代：宋

昌身如饱腹，饱尽还当饥。
昌诗如膏面，为人作容姿。
不如昌其气，鬰鬰老不衰。
虽云老不衰，劫坏安所之。
不如昌其志，志壹气自随。
养之塞天地，孟轲不吾欺。
人言魏勃勇，股栗向小儿。
何如鲁连子，谈笑却秦师。
慎勿怨谤谗，乃我得道资。
淤泥生莲花，粪壤出菌芝。
頼此善知识，使我枯生荑。
吾言岂须多，冷暖子自知。
顷年杨康功使高丽还奏乞立海神庙于板桥仆嫌
作者：苏轼
朝代：宋

记其云何也次韵答之退之仙人也，游戏于斯文。谈笑出伟奇，鼓舞南海神。顷年三韩使，几为鲛鳄吞。归来筑祠宇，要使百贾奔。（板桥，商贾所聚。）我欲迁其庙，下数浮空群。（谓登州海市。）移书竟不従，信非磊落人。公胡为拳拳，系此空中云。作诗颂其美，何异刻剑痕。我今已括囊，象在六四坤。
顷年杨康功使高丽还奏乞立海神庙于板桥仆嫌其地湫隘移书使迁之文登因古庙而新之杨竟不从不知定国何从见此书作诗称道不已仆不能记其云何也次韵答之
作者：苏轼
朝代：宋

退之仙人也，游戏于斯文。
谈笑出奇伟，鼓舞南海神。
顷者三韩使，几为蛟鰐吞。
归来筑祠宇，要使百贾奔。
我欲迁其庙，下数浮空羣。
移书竟不从，信非磊落人。
公胡为拳拳，繫此空中云。
作诗颂其美，何异刻剑痕。
我今已括囊，象在六四坤。
顷年杨康功使高丽，还，奏乞立海神庙于板桥。仆嫌其地湫隘，移书使迁之文登，因古庙而新之，杨竟不从。不知定国何从见此书，作诗称道不已。仆不
作者：苏轼
朝代：宋

退之仙人也，游戏于斯文。谈笑出奇伟，鼓舞南海神。顷者三韩使，几为蛟鳄吞。归来筑祠宇，要使百贾奔。我欲迁其庙，下数浮空群。移书竟不从，信非磊落人。公胡为拳拳，系此空中云。作诗颂其美，何异刻剑痕。我今已括囊，象在六四坤。
顷年杨康功使高丽，还，奏乞立海神庙於板桥
作者：苏轼
朝代：宋

退之仙人也，游戏於斯文。谈笑出奇伟，鼓舞南海神。顷者三韩使，几为蛟鳄吞。归来筑祠宇，要使百贾奔。我欲迁其庙，下数浮空群。移书竟不从，信非磊落人。公胡为拳拳，系此空中云。作诗颂其美，何异刻剑痕。我今已括囊，象在六四坤。
颍大夫庙
作者：苏轼
朝代：宋
体裁：古风

人情难强回，天性可微感。世人争曲直，苦语费摇撼。大夫言何柔，暴主意自惨。荒祠傍孤冢，古隧有残坎。千年惟茅焦，世亦贵其胆。不解此微言，脱衣徒勇敢。
颍大夫庙？颍考叔也，庙在汝州颍桥？
作者：苏轼
朝代：宋

人情难强回，天性可微感。
世人争曲直，苦语费摇撼。
大夫言何柔，暴主意自惨。
荒祠旁孤冢，古隧有残坎。
千年惟茅焦，世亦贵其胆。
不解此微言，脱衣徒勇敢。
颍州初别子由二首
作者：苏轼
朝代：宋

征帆挂西风，别泪滴清颍。
留连知无益，惜此须臾景。
我生三度别，此别尤酸冷。
念子似先君，木讷刚且静。
寡词真吉人，介石乃机警。
至今天下士，去莫如子猛。
嗟我久病狂，意行无坎井。
有如醉且坠，幸未伤辄醒。
従今得闲暇，默坐消日永。
作诗解子忧，持用日三省。
近别不改容，远别涕沾胸。
咫尺不相见，实与千里同。
人生无离别，谁知恩爱重。
始我来宛丘，牵衣舞儿童。
便知有此恨，留我过秋风。
秋风亦已过，别恨终无穷。
问我何年归，我言岁在东。
离合既循环，忧喜迭相攻。
悟此长太息，我生如飞蓬。
多忧发早白，不见六一翁。
颍州初别子由二首
作者：苏轼
朝代：宋

征帆挂西风，别泪滴清颍。留连知无益，惜此须臾景。我生三度别，此别尤酸冷。念子似先君，木讷刚且静。寡辞真吉人，介石乃机警。至今天下士，去莫如子猛。嗟我久病狂，意行无坎井。有如醉且坠，幸未伤辄醒。从今得闲暇，默坐消日永。作诗解子忧，持用日三省。近别不改容，远别涕沾胸。咫尺不相见，实与千里同。人生无离别，谁知恩爱重。始我来宛丘，牵衣舞儿童。便知有此恨，留我过秋风。秋风亦已过，别恨终无穷。问我何年归？我言岁在东。离合既循环，忧喜迭相攻。语此长太息，我生如飞蓬。多忧发早白，不见六一翁。
颍州初别子由二首·其一
作者：苏轼
朝代：宋
体裁：古风

征帆挂西风，别泪滴清颍。留连知无益，惜此须臾景。我生三度别，此别尤酸冷。念子似先君，木讷刚且静。寡辞真吉人，介石乃机警。至今天下士，去莫如子猛。嗟我久病狂，意行无坎井。有如醉且坠，幸未伤辄醒。从今得闲暇，默坐消日永。作诗解子忧，持用日三省。
颍州初别子由二首·其二
作者：苏轼
朝代：宋
体裁：古风

近别不改容，远别涕沾胸。咫尺不相见，实与千里同。人生无离别，谁知恩爱重。始我来宛丘，牵衣舞儿童。便知有此恨，留我过秋风。秋风亦已过，别恨终无穷。问我何年归，我言岁在东。离合既循环，忧喜迭相攻。语此长太息，我生如飞蓬。多忧发早白，不见六一翁。
颍州初别子由二首·其二
作者：苏轼
朝代：宋

近别不改容，远别涕沾胸。咫尺不相见，实与千里同。人生无离别，谁知恩爱重。始我来宛丘，牵衣舞儿童。便知有此恨，留我过秋风。秋风亦已过，别恨终无穷。问我何年归？我言岁在东。离合既循环，忧喜迭相攻。语此长太息，我生如飞蓬。多忧发早白，不见六一翁。
颍州初别子由二首·其二
作者：苏轼
朝代：宋

近别不改容，远别涕霑胸。
咫尺不相见，实与千里同。
人生无离别，谁知恩爱重。
始我来宛丘，牵衣舞儿童。
便知有此恨，留我过秋风。
秋风亦已过，别恨终无穷。
问我何年归，我言岁在东。
离合既循环，忧喜迭相攻。
语此长太息，我生如飞蓬。
多忧髮早白，不见六一翁。
题云龙草堂石磬
作者：苏轼
朝代：宋
体裁：五言绝句

折为督邮腰，悬作山人室。殊非濮上音，信是泗滨石。
题冯通直明月湖诗后
作者：苏轼
朝代：宋

老衍清篇墨未枯，小冯新作语尤姝。呼儿净洗涵星砚，为子赓歌堕月湖。闻道牂江空抱珥，年来合浦自还珠。请君多酿莲花酒，准拟王乔下履凫。
题冯通直明月湖诗后
作者：苏轼
朝代：宋

老衍清篇墨未枯，小冯新作语尤殊。
呼儿净洗涵星砚，为子赓歌堕月湖。
闻道牂江空抱珥，年来合浦自还珠。
请君多酿莲花酒，准拟王乔下履凫。
？南诏有西珥河，即古牂牁江也，河形如月抱珥，故名之西珥云。
？
题冯通直明月湖诗后
作者：苏轼
朝代：宋

老衍清篇墨未枯，小冯新作语尤殊。
呼儿浄洗涵星砚，为子赓歌堕月湖。
闻道牂江空抱珥，年来合浦自还珠。
请君多酿莲花酒，准拟王乔下履鳬。
题净因壁
作者：苏轼
朝代：宋
体裁：七言绝句

瞑倚蒲团卧钵囊，半窗疏箔度微凉。蕉心不展待时雨，葵叶为谁倾夕阳。
题净因院
作者：苏轼
朝代：宋

门外黄尘不见山，个中草木亦常闲。履声如渡薄冰过，催粥华鲸守夜兰。
题净因院
作者：苏轼
朝代：宋

门外黄尘不见山，个中草木亦常闲。履声如渡薄冰过，催粥华鲸守夜阑。
题卢鸿一《学士堂图》
作者：苏轼
朝代：宋

昔为太室游，卢岩在东麓。直上登封坛，一夜茧生足。径归不复往，峦壑空在目。安知有十志，舒卷不盈辐。一处一卢生，裘褐荫乔木。方为世外人，行止何烦录。百年入箧笥，犬马同一束。嗟余缚世累，归未有茅屋。江干百亩田，清泉映修竹。尚欲逃世名，岂须上图轴。
题卢鸿学士堂图？此诗当为苏辙作？
作者：苏轼
朝代：宋

昔为太室花，卢岩在东麓。
直上登封坛，一夜茧生足。
径归不复往，蛮壑空在目。
安知有千老，舒卷不盈轴。
一处一卢生，裘褐荫乔木。
方为世外人，行止何须录。
百年入箧笥，犬马同一束。
嗟予缚世累，归未有茆屋。
江干百亩田，清泉映修竹。
尚欲逃世名，岂须上图轴。
题双楠轩
作者：苏轼
朝代：宋

南轩前头两佳木，先生抚玩常不足。尤爱薰风五月初，白银花开光照屋。
题双楠轩
作者：苏轼
朝代：宋

南轩前头两佳木，先生抚翫常不足。尤爱薰风五月初，白银花开光照屋。
题双竹堂壁
作者：苏轼
朝代：宋
体裁：古风

江上樯竿一百尺，山中楼台十二重。山僧楼上望江上，遥指樯竿笑杀侬。
题夏珪夜潮风景图
作者：苏轼
朝代：宋
体裁：七言绝句

定知玉兔十分圆，已作霜风九月寒。寄语重门休上钥，夜潮留向月中看。
题女唱驿
作者：苏轼
朝代：宋

搅辔金、房道，崎岖难具陈。浮岚常作雨，冷气不知春。少见宽平路，多逢臃肿民。欲知何处远，巫峡是西邻。
题女唱驿
作者：苏轼
朝代：宋

搅辔金房道，崎岖难具陈。
浮岚常作雨，冷气不知春。
少见宽平路，多逢臃肿民。
欲知何处远，巫峡是西邻。
题孙思邈真
作者：苏轼
朝代：宋

先生一去五百载，犹在峨眉西崦中。自为天仙足官府，不应尸解坐虻虫。
题孙思邈真
作者：苏轼
朝代：宋

先生一去五百载，犹在峨眉西崦中。
自为天仙足官府，不应尸解坐蝱虫。
题宝鸡县斯飞阁
作者：苏轼
朝代：宋
体裁：七言律诗

西南归路远萧条，倚槛魂飞不可招。野阔牛羊同雁鹜，天长草树接云霄。昏昏水气浮山麓，泛泛春风弄麦苗。谁使爱官轻去国，此身无计老渔樵。
题怀素草帖
作者：苏轼
朝代：宋

人人送酒不曾沽，终日松间挂一壶。草圣欲成狂便发，真堪画作《醉僧图》。
题文与可墨竹
作者：苏轼
朝代：宋

斯人定何人，游戏得自在。诗鸣草圣余，兼入竹三昧。时时出木石，荒怪轶象外。举世知珍之，赏会独予最。知音古难合，奄忽不少待。谁云生死隔，相见如龚隗。
题文与可墨竹（并叙）
作者：苏轼
朝代：宋

故人文与可为道师王执中作墨竹，且谓执中勿使他人书字，待苏子瞻来，令作诗其侧。
与可既没八年而轼始还朝，见之，乃赋一首。
斯人定何人，游戏得自在。
诗鸣草圣余，兼入竹三昧。
时时出木石，荒怪轶象外。
举世知珍之，赏会独予最。
知音古难合，奄忽不少待。
谁云死生隔，相见如龚隗。
题文与可墨竹，并叙
作者：苏轼
朝代：宋

斯人定何人，游戏得自在。诗鸣草圣馀，兼入竹三昧。时时出木石，荒怪轶象外。举世知珍之，赏会独予最。知音古难合，奄忽不少待。谁云生死隔，相见如龚、隗。
题李伯时《渊明东篱图》
作者：苏轼
朝代：宋

彼哉嵇、阮曹，终以明自膏。靖节固昭旷，归来侣蓬蒿。新霜著疏柳，大风起江涛。东篱理黄菊，意不在芳醪。白衣挈壶至，径醉还游遨。悠然见南山，意与秋气高。
题李伯时渊明东篱图
作者：苏轼
朝代：宋

彼哉嵇阮曹，终以明自膏。
靖节固昭旷，归来侣蓬蒿。
新霜着疏柳，大风起江涛。
东篱理黄菊，意不在芳醪。
白衣挈壶至，径醉还游遨。
悠然见南山，意与秋气高。
题李伯时渊明东篱图
作者：苏轼
朝代：宋

彼哉嵇阮曹，终以明自膏。靖节固昭旷，归来侣蓬蒿。新霜著疏柳，大风起江涛。东篱理黄华，意不在芳醪。白衣挈壶至，径醉还游遨。悠然见南山，意与秋气高。
题李伯时画《赵景仁琴鹤图》二首
作者：苏轼
朝代：宋

丑石寒松未易亲，聊将短曲调长人。乘轩故自非明眼，终日僛僛舞爂薪。
题李伯时画赵景仁琴鹤图二首
作者：苏轼
朝代：宋

清献先生无一钱，故应琴鹤是家传。谁知默鼓无弦曲，时向珠宫舞幻仙。丑石寒松未易亲，聊将短曲调长人。乘轩故自非明眼，终日僛僛舞爨薪。
题李伯时画赵景仁琴鹤图二首·其一
作者：苏轼
朝代：宋

清献先生无一钱，故应琴鹤是家传。
谁知默鼓无絃曲，时向珠宫舞幻仙。
题李伯时画赵景仁琴鹤图二首·其二
作者：苏轼
朝代：宋
体裁：七言绝句

丑石寒松未易亲，聊将短曲调长人。乘轩故自非明眼，终日僛僛舞爨薪。
题李景元画
作者：苏轼
朝代：宋
体裁：七言绝句

闻说神仙郭恕先，醉中狂笔势澜翻。百年寥落何人在，只有华亭李景元。
题杨次公春兰
作者：苏轼
朝代：宋

春兰如美人，不采羞自献。时闻风露香，蓬艾深不见。丹青写真色，欲补《离骚传》。对之如灵均，冠佩不敢燕。
题杨次公春兰
作者：苏轼
朝代：宋

春兰如美人，不采羞自献。时闻风露香，蓬艾深不见。丹青写真色，欲补离骚传。对之如灵均，冠佩不敢燕。
题杨次公蕙
作者：苏轼
朝代：宋

蕙本兰之族，依然臭味同。曾为水仙佩，相识《楚辞》中。幻色虽非实，真香亦竟空。云何起微馥，鼻观已先通。
题杨次公蕙
作者：苏轼
朝代：宋

蕙本兰之族，依然臭味同。曾为水仙佩，相识楚词中。幻色虽非实，真香亦竟空。发何起微馥，鼻观已先通。
题杨次公蕙
作者：苏轼
朝代：宋

蕙本兰之族，依然臭味同。
曾为水仙佩，相识楚辞中。
幻色虽非实，真香亦竟空。
云何起微馥，鼻观已先通。
题毛女真
作者：苏轼
朝代：宋

雾鬓风环木叶衣，山川良是昔人非。只应闲过商颜老，独自吹箫月下归。
题毛女真
作者：苏轼
朝代：宋

雾鬓风鬟木叶衣，山川良是昔人非。
只应闲过商颜老，独自吹箫月下归。
题毛女真
作者：苏轼
朝代：宋
体裁：七言绝句

雾鬓风鬟木叶衣，山川良是昔人非。祇应闲过商颜老，独自吹箫月下归。
题永叔会老堂
作者：苏轼
朝代：宋
体裁：七言律诗

三朝出处共雍容，岁晚交情见二公。乘兴不辞千里远，放怀还喜一樽同。嘉谋定国垂青史，盛事传家有素风。自顾尘缨犹未濯，九霄终日羡冥鸿。
题永叔会老堂
作者：苏轼
朝代：宋

三朝出处共雍容，岁晚交情见二公。
乘兴不辞千里远，放怀还喜一樽同。
嘉谋定国垂青史，盛事传家有素风。
自顾缨尘犹未濯，九霄终日羡冥鸿。
题沈君琴
作者：苏轼
朝代：宋

若言琴上有琴声，放在匣中何不鸣。
若言声在指头上，何不于君指上听。
题沈君琴
作者：苏轼
朝代：宋

若言琴上有琴声，放在匣中何不鸣？若言声在指头上，何不于君指上听。
题沈君琴
作者：苏轼
朝代：宋

若言琴上有琴声，放在匣中何不鸣？若言声在指头上，何不於君指上听？
题沈氏天隐楼
作者：苏轼
朝代：宋
体裁：七言律诗

楼上新诗二百篇，三吴处士最应贤。非夷非惠真天隐，忘世忘身恐地仙。散尽黄金犹好客，归来碧瓦自生烟。灵犀美璞无人识，蔚蔚空惊草木妍。
题沈氏天隠楼
作者：苏轼
朝代：宋

楼上新诗二百篇，三吴处士最应贤。
非夷非惠真天隠，忘世忘身恐地仙。
散尽黄金犹好客，归来碧瓦自生烟。
灵犀美璞无人识，蔚蔚空惊草木妍。
题清淮楼
作者：苏轼
朝代：宋
体裁：七言绝句

观鱼惠子台芜没，梦蝶庄生冢木秋。惟有清淮供四望，年年依旧背城流。
题潭州徐氏春晖亭
作者：苏轼
朝代：宋
体裁：七言律诗

曈曈晓日上三竿，客向东风竞倚栏。穿竹鸟声惊步武，入檐花影落杯盘。勿嫌步月临玄圃，冷笑乘槎向海滩。胜概直应吟不尽，凭君寄与画图看。
题灵峰寺壁
作者：苏轼
朝代：宋
体裁：七言绝句

灵峰山上宝陀寺，白发东坡又到来。前世德云今我是，依稀犹记妙高台。
题灵峰寺壁
作者：苏轼
朝代：宋

灵峰山上宝陀寺，白髮东坡又到来。
前世德云今我是，依稀犹记妙高台。
题王晋卿画
作者：苏轼
朝代：宋

两峰苍苍暗石壁，中有百道飞来泉。人间何处有此景，便欲往买二顷田。
题王晋卿画后
作者：苏轼
朝代：宋
体裁：七言绝句

丑石半蹲山下虎，长松倒卧水中龙。试君眼力看多少，数到云峰第几重。
题王维画
作者：苏轼
朝代：宋

摩诘本词客，亦自名画师。
平生出入辋川上，鸟飞鱼泳嫌人知。
山光盎盎着眉睫，水声活活流肝脾。
行吟坐咏皆自见，飘然不作世俗辞。
高情不尽落缣素，连山绝涧开重帷。
百年流落存一二，锦囊玉轴酬不赀。
谁令食肉贵公子，不觉祖父驱熊罴。
细毡浄几读文史，落笔璀璨传新诗。
青山长江岂君事，一挥水墨光淋漓。
手中五尺小横卷，天末万里分毫釐。
谪官南出止均颍，此心通达无不之。
归来缠裹任纨绮，天马性在终难羁。
人言摩诘是初世，欲从顾老痴不痴。
桓公崔公不可与，但可与我宽衰迟。
题王维画
作者：苏轼
朝代：宋

摩诘本词客，亦自名画师。平生出入辋川上，鸟飞鱼泳嫌人知。山光盎盎著眉睫，水声活活流肝脾。行吟坐咏皆自见，飘然不作世俗辞。高情不尽落缣素，连山绝涧开重帷。百年流落存一二，锦囊玉轴酬不赀。谁令食肉贵公子，不觉祖父驱熊罴。细毡净几读文史，落笔璀灿传新时。青山长江岂君事，一挥水墨光淋漓。手中五尺小横卷，天末万里分毫釐。谪官南出止均、颍，此心通达无不之。归来缠裹任纨绮，天马性在终难羁。人言摩诘是初世，欲从顾老痴不痴。桓公、崔公不可与，但可与我宽衰迟。
题王维画
作者：苏轼
朝代：宋

摩诘本词客，亦自名画师。平生出入辋川上，鸟飞鱼泳嫌人知。山光盎盎著眉睫，水声活活流肝脾。行吟坐咏皆自见，飘然不作世俗辞。高情不尽落缣素，连山绝涧开重帷。百年流落存一二，锦囊玉轴酬不赀。谁令食肉贵公子，不觉祖父驱熊罴。细毡净几读文史，落笔璀灿传新诗。青山长江岂君事，一挥水墨光淋漓。手中五尺小横卷，天末万里分毫厘。谪官南出止均颍，此心通达无不之。归来缠裹任纨绮，天马性在终难羁。人言摩诘是初世，欲从顾老痴不痴。桓公崔公不可与，但可与我宽衰迟。
题王逸少帖
作者：苏轼
朝代：宋

颠张、醉素两秃翁，追逐世好称书工。何曾梦见王与钟，妄自粉饰欺盲聋。有如市娼抹青红，妖歌嫚舞眩儿童。谢家夫人澹丰容，萧然自有林下风。天门荡荡惊跳龙，出林飞鸟一扫空。为君草书续其终，待我他日不匆匆。
题王逸少帖
作者：苏轼
朝代：宋

颠张醉素两秃翁，追逐世好称书工。何曾梦见王与钟，妄自粉饰欺盲聋。有如市倡抹青红，妖歌嫚舞眩儿童。谢家夫人淡丰容，萧然自有林下风。天门荡荡惊跳龙，出林飞鸟一扫空。为君草书续其终，待我他日不匆匆。
题王逸少帖
作者：苏轼
朝代：宋

颠张醉素两秃翁，追逐世好称书工。
何曾梦见王与钟，妄自粉饰欺盲聋。
有如市娼抹青红，妖歌嫚舞眩儿童。
谢家夫人澹丰容，萧然自有林下风。
天门荡荡惊跳龙，出林飞鸟一扫空。
为君草书续其终，待我他日不匆匆。
题织锦图上回文三首
作者：苏轼
朝代：宋

春晚落花余碧草，夜凉低月半枯桐。
人随远雁边城暮，雨映疏帘绣阁空。
红手素丝千字锦，故人新曲九回肠。
风吹絮雪愁萦骨，泪洒缣书恨见郎。
羞看一首回文锦，锦似文君别恨深。
头白自吟悲赋客，断肠愁是断弦琴。
题西林壁
作者：苏轼
朝代：宋
体裁：诗

横看成岭侧成峰，远近高低各不同。不识庐山真面目，只缘身在此山中。
题西林壁
作者：苏轼
朝代：宋
体裁：七言绝句

横看成岭侧成峰，远近高低总不同。不识庐山真面目，只缘身在此山中。
题西湖楼
作者：苏轼
朝代：宋

少年过了未衰颜，正在悲欢季孟间。细雨溟濛湖上寺，东风摇荡酒中山。千金用尽终须老，百计寻思不似闲。醉里下楼知早晚，喧喧扶路笑歌还。
题西湖楼
作者：苏轼
朝代：宋

少年过了未衰颜，正在悲欢季孟间。
细雨溟蒙湖上寺，东风摇荡酒中山。
千金用尽终须老，百计寻思不似闲。
醉裏下楼知早晚，喧喧扶路笑歌还。
题西湖楼
作者：苏轼
朝代：宋

少年过了未衰颜，正在悲欢季孟间。细雨溟蒙湖上寺，东风摇荡酒中山。千金用尽终须老，百计寻思不似闲。醉里下楼知早晚，喧喧扶路笑歌还。
题赠田辨之琴姬
作者：苏轼
朝代：宋
体裁：五言绝句

流水随弦滑，清风入指寒。坐中有狂客，莫近绣帘弹。
题过所画枯木竹石三首
作者：苏轼
朝代：宋

老可能为竹写真，小坡今与石传神。山僧自觉菩提长，心境都将付卧轮。散木支离得自全，交柯蚴蟉欲相缠。不须更说能鸣雁，要以空中得尽年。倦看涩勒暗蛮村，乱棘孤藤束瘴根。惟有长身六君子，依依犹得似淇园。
题过所画枯木竹石三首
作者：苏轼
朝代：宋

老可能为竹写真，小坡今与石传神。山僧自觉菩提长，心境都将付卧轮。散木支离得自全，交柯蚴蟉欲相缠。不须更说能鸣雁，要以空中得尽年。倦看涩勒暗蛮村，乱棘孤藤束瘴根。惟有长身六君子，猗猗犹得似淇园。
题过所画枯木竹石三首·其一
作者：苏轼
朝代：宋
体裁：七言绝句

老可能为竹写真，小坡今与石传神。山僧自觉菩提长，心境都将付卧轮。
题过所画枯木竹石三首·其三
作者：苏轼
朝代：宋
体裁：七言绝句

倦看涩勒暗蛮村，乱棘孤藤束瘴根。惟有长身六君子，猗猗犹得似淇园。
题过所画枯木竹石三首·其二
作者：苏轼
朝代：宋
体裁：七言绝句

散木支离得自全，交柯蚴蟉欲相缠。不须更说能鸣雁，要以空中得尽年。
题金山寺
作者：苏轼
朝代：宋

潮随暗浪雪山倾，远浦渔舟钓月明。桥对寺门松径小，槛当泉眼石波清。迢迢绿树江天晓，霭霭红霞海日睛。遥望四边云接水，碧峰千点数鸿轻。轻鸿数点千峰碧，水接云边四望遥。晴日海霞红霭霭，晓天江树绿迢迢。清波石眼泉当槛，小径松门寺对桥。明月钓舟渔浦远，倾山雪浪暗随潮。
题金山寺回文体
作者：苏轼
朝代：宋
体裁：七言律诗

潮随暗浪雪山倾，远浦渔舟钓月明。桥对寺门松径小，槛当泉眼石波清。迢迢绿树江天晓，霭霭红霞晚日晴。遥望四边云接水，碧峰千点数鸥轻。
题铜陵陈公园双池诗
作者：苏轼
朝代：宋

南北檐楹照绿波，濯缨洗耳不须多。天空月满宜登眺，看取青铜两处磨。落帆重到古铜官，长是江风阻往还。要似谪仙回舞袖，千年醉拂五松山。
题铜陵陈公园双池诗·其一
作者：苏轼
朝代：宋

南北山光照绿萝，濯缨洗耳不须多。
天空月满宜登眺，看取青铜两处磨。
题铜陵陈公园双池诗·其一
作者：苏轼
朝代：宋

南北檐楹照绿波，濯缨洗耳不须多。天空月满宜登眺，看取青铜两处磨。
题铜陵陈公园双池诗·其二
作者：苏轼
朝代：宋

落帆重到古铜官，长是江风阻往还。
要以谪仙迴舞袖，千年醉拂五松山。
题铜陵陈公园双池诗·其二
作者：苏轼
朝代：宋
体裁：七言绝句

落帆重到古铜官，长是江风阻往还。要似谪仙回舞袖，千年醉拂五松山。
题陈公园
作者：苏轼
朝代：宋
体裁：五言绝句

冈陵来势远，幽处更依山。一片湖景内，千家市井间。
题陈公园
作者：苏轼
朝代：宋

春池水暖鱼自乐，翠岭竹静鸟知还。莫言叠石小风景，卷帘看尽铜官山。
题陈公园
作者：苏轼
朝代：宋

春池水暖鱼自乐，翠岭竹静鸟知还。莫言叠石小风景，捲帘看尽铜官山。
题陈公园
作者：苏轼
朝代：宋

春池水暖鱼自乐，翠岭竹静鸟知还。
莫言迭石小风景，捲帘看尽铜官山。
题领巾绝句
作者：苏轼
朝代：宋

临池妙墨出元常，弄玉娇姿笑柳娘。吟看屡曾惊太傅，断弦何必试中郎。
题领巾绝句
作者：苏轼
朝代：宋

临池妙墨出元常，弄玉娇姿笑柳娘。
吟雪屡曾惊太傅，断弦何必试中郎。
题马和之画四小景·其三
作者：苏轼
朝代：宋
体裁：七言绝句

清献先生无一钱，故应琴鹤是家传。谁知默鼓无弦曲，时向珠宫舞幻仙。
颜乐亭诗
作者：苏轼
朝代：宋

天生烝民，为之鼻口。
美者可嚼，芬者可嗅。
美必有恶，芬必有臭。
我无天游，六凿交斗。
骛而不返，跬步商受。
伟哉先师，安此微陋。
孟贲股栗，虎豹却走。
眇然其身，中亦何有。
我求至乐，千载无偶。
执瓢从之，忽焉在后。
颜乐亭诗
作者：苏轼
朝代：宋

天生蒸民，为之鼻口。美者可嚼，芬者可嗅。美必有恶，芬必有臭。我无天游，六凿交斗。骛而不返，硅步商受。伟哉先师，安此微陋。孟贲股栗，虎豹却走。眇然其身，中亦何有。我求至乐，千载无偶。执瓢从之，忽焉在後。
颜乐亭诗，并叙
作者：苏轼
朝代：宋

天生蒸民，为之鼻口。美者可嚼，芬者可嗅。美必有恶，芬必有臭。我无天游，六凿交斗。骛而不返，跬步商受。伟哉先师，安此微陋。孟贲股栗，虎豹却走。眇然其身，中亦何有。我求至乐，千载无偶。执瓢从之，忽焉在后。
颜阖
作者：苏轼
朝代：宋

颜阖古有道，躬耕自衣食。区区鲁小邦，不足隐明德。轺车来我门，聘币继金璧。出门应使者，耕稼不谋国。但疑误将命，非敢惮行役。使者反锡命，户庭空履迹。薄俗徇世荣，截趾履之适。所重易所轻，隋珠弹飞翼。伊人畏照影，独往就阴息。鼎俎荐忠贤，谁能死燔炙。念彼藏衣冠，安知获尧客。
颜阖
作者：苏轼
朝代：宋

颜阖古有道，躬耕自衣食。
区区鲁小邦，不足隐明德。
轺轩来我门，聘币继金璧。
山门应使者，耕稼不谋国。
但疑误将命，非敢惮行役。
使者反锡命，户庭空履迹。
薄俗徇世荣，截趾履之适。
所重易所轻，隋珠弹飞翼。
伊人畏照影，独往就阴息。
鼎俎荐忠贤，谁能死燔炙。
念彼藏衣冠，安知获尧客。
送朱世昌使蜀七首？此诗卷二十已收，题：“送运判朱朝奉入蜀七首。
”？
颜阖
作者：苏轼
朝代：宋

颜阖古有道，躬耕自衣食。
区区鲁小邦，不足隠明德。
轺车来我门，聘币继金璧。
出门应使者，耕稼不谋国。
但疑误将命，非敢惮行役。
使者反锡命，户庭空履迹。
薄俗徇世荣，截趾履之适。
所重易所轻，隋珠弹飞翼。
伊人畏照影，独往就阴息。
鼎俎荐忠贤，谁能死燔炙。
念彼藏衣冠，安知获尧客。
风折松联句
作者：苏轼
朝代：宋

龙枝已逐风雷变，减却虚窗半日凉。天爱禅心圆且洁，故添明月伴清光。
风水洞二首和李节推
作者：苏轼
朝代：宋

风转鸣空穴，泉幽泻石门。虚心闻地籁，妄意觅桃源。过客诗难好，居僧语不繁。归瓶得冰雪，清冷慰文园。山前乳水隔尘凡，山上仙风舞桧杉。细细龙鳞生乱石，团团羊角转空岩。冯夷窟宅非梁栋，御寇车舆谢辔衔。世事渐艰吾欲去，永随二子脱讥谗。
风水洞二首和李节推
作者：苏轼
朝代：宋

风转鸣空穴，泉幽泻石门。虚心闻地籁，妄意觅桃源。过客诗难好，居僧语不繁。归瓶得冰雪，清冷慰文园。山前雨水隔尘凡，山上仙风舞桧杉。细细龙鳞生乱石，团团羊角转空岩。冯夷窟宅非梁栋，御寇车舆谢辔衔。世事渐艰吾欲去，永随二子脱讥谗。
风水洞二首和李节推·其一
作者：苏轼
朝代：宋
体裁：五言律诗

风转鸣空穴，泉幽泻石门。虚心闻地籁，妄意觅桃源。过客诗难好，居僧语不繁。归瓶得冰雪，清冷慰文园。
风水洞二首和李节推·其二
作者：苏轼
朝代：宋

山前乳水隔尘凡，山上仙风舞桧杉。细细龙鳞生乱石，团团羊角转空岩。冯夷窟宅非梁栋，御寇车舆谢辔衔。世事渐艰吾欲去，永随二子脱讥谗。
风水洞二首和李节推·其二
作者：苏轼
朝代：宋

山前乳水隔尘凡，山上仙风舞桧杉。
细细龙鳞生乱石，团团羊角转空巌。
冯夷窟宅非梁栋，御寇车舆谢辔衔。
世事渐艰吾欲去，永随二子脱讥谗。
风水洞闻二禽
作者：苏轼
朝代：宋
体裁：七言绝句

林外一声青竹笋，坐间半醉白头翁。春山最好不归去，惭愧春禽解劝侬。
食
作者：苏轼
朝代：宋

雄雄曳修尾，惊飞向日斜。
空中纷格斗，彩羽落如花。
喧呼勇不顾，投网谁复嗟。
百钱得一双，新味时所佳。
烹煎杂鸡骛，爪距漫槎牙。
谁知化为蜃，海上落飞鸦。
食槟榔
作者：苏轼
朝代：宋

月照无枝林，夜栋立万础。
眇眇云间扇，荫此九月暑。
上有垂房子，下绕绛刺御。
风欺紫凤卵，雨暗苍龙乳。
裂包一堕地，还以皮自煮。
北客初未谙，劝食俗难阻。
中虚畏泄气，始嚼或半吐。
吸津得微甘，著齿随亦苦。
面目太严冷，滋味绝媚妩。
诛彭勋可策，推毂勇宜贾。
瘴风作坚顽，导利时有补。
药储固可尔，果录讵用许。
先生失膏粱，便腹委败鼓。
日啖过一粒，肠胃为所侮。
蛰雷殷脐肾，藜藿腐亭午。
书灯看膏尽，钲漏历历数。
老眼怕少睡，竟使赤眦努。
渴思梅林咽，饥念黄独举。
柰何农经中，收此困羁旅。
牛舌不饷人，一斛肯多与。
乃知见本偏，但可酬恶语。
食槟榔
作者：苏轼
朝代：宋

月照无枝林，夜栋立万础。
眇眇云间扇，荫此八月暑。
上有垂房子，下绕绛刺御。
风欺紫凤卵，雨暗苍龙乳。
裂包一堕地，还以皮自煮。
北客初未谙，劝食俗难阻。
中虚畏泄气，始嚼或半吐。
吸津得微甘，着齿随亦苦。
面目太严冷，滋味绝媚妩。
诛彭勋可策，推毂勇宜贾。
瘴风作坚顽，导利时有补。
药储固可尔，果录讵用许。
先生失膏粱，便腹委败鼓。
日啖过一粒，肠胃为所侮。
蛰雷殷脐肾，藜藿腐亭午。
书灯看膏尽，钲漏历历数。
老眼怕少睡，竟使赤眦弩。
渴思梅林嚥，饥念黄独举。
柰何农经中，收此困羁旅。
牛舌不饷人，一斛肯多与。
乃知见本偏，但可酬恶语。
食槟榔
作者：苏轼
朝代：宋

月照无枝林，夜栋立万础。眇眇云间扇，荫此八月暑。上有垂房子，下绕绛刺禦。风欺紫凤卵，雨暗苍龙乳。裂包一堕地，还以皮自煮。北客初未谙，劝食俗难阻。中虚畏泄气，始嚼或半吐。吸津得微甘，著齿随亦苦。面目太严冷，滋味绝媚妩。诛彭勋可策，推毂勇宜贾。瘴风作坚顽，导利时有补。药储固可尔，果录讵用许。先生失膏粱，便腹委败鼓。日啖过一粒，肠胃为所侮。蛰雷殷脐肾，藜藿腐亭午。书灯看膏尽，钲漏历历数。老眼怕少睡，竟使赤眦努。渴思梅林咽，饥念黄独举。奈何农经中，收此困羁旅。牛舌不饷人，一斛肯多与。乃知见本偏，但可酬恶语。
食甘
作者：苏轼
朝代：宋
体裁：七言律诗

一双罗帕未分珍，林下先尝愧逐臣。露叶霜枝剪寒碧，金盘玉指破芳辛。清泉蔌蔌先流齿，香雾霏霏欲噀人。坐客殷勤为收子，千奴一掬奈吾贫。
食荔支二首·其一
作者：苏轼
朝代：宋

丞相祠堂下，将军大树傍。
炎云骈火实，瑞露酌天浆。
烂紫垂先熟，高红挂远扬。
分甘遍铃下，也到黑衣郎。
食荔支二首（并引）
作者：苏轼
朝代：宋

惠州太守东堂，祠故相陈文惠公，堂下有公手植荔支一株，郡人谓将军枝。今风大熟，赏啖之馀，下逮吏卒，其高不可致者，纵猿取之。丞相祠堂下，将军大树旁。炎云骈火实，瑞露酌天浆。料紫垂先熟，高红挂远扬。分甘遍铃下，也到黑衣郎。罗浮山下四时春，卢橘杨梅次第新。日啖荔支三百颗，不妨长作岭南人。
食荔支二首，并引·其一
作者：苏轼
朝代：宋
体裁：五言律诗

丞相祠堂下，将军大树旁。炎云骈火实，瑞露酌天浆。烂紫垂先熟，高红挂远扬。分甘遍铃下，也到黑衣郎。
食荔支二首，并引·其二
作者：苏轼
朝代：宋
体裁：诗

罗浮山下四时春，卢橘杨梅次第新。日啖荔支三百颗，不辞长作岭南人。
食雉
作者：苏轼
朝代：宋

雄雉曳修尾，惊飞向日斜。
空中纷格斗，彩羽落如花。
喧呼勇不顾，投网谁复嗟。
百钱得一双，新味时所佳。
烹煎杂鸡鹜，爪距漫槎牙。
谁知化为蜃，海上落飞鸦。
食雉
作者：苏轼
朝代：宋

雄雉曳修尾，惊飞向日斜。空中纷格斗，綵羽落如花。喧呼勇不顾，投网谁复嗟。百钱得一双，新味时所佳。烹煎杂鸡骛，爪距漫槎牙。谁知化为蜃，海上落飞鸦。
食雉
作者：苏轼
朝代：宋

雄雉曳修尾，惊飞向日斜。
空中纷格鬬，綵羽落如花。
喧呼勇不顾，投网谁復嗟。
百钱得一双，新味时所佳。
烹煎杂鷄鹜，爪距漫槎牙。
谁知化为蜃，海上落飞鸦。
餈韵杨公济奉议梅花十首
作者：苏轼
朝代：宋
体裁：七言绝句

冰盘未荐含酸子，雪岭先看耐冻枝。应笑春风木芍药，丰肌弱骨要人医。
餈韵杨公济奉议梅花十首
作者：苏轼
朝代：宋

君知早落坐先开，莫著新诗句句催。岭北霜枝最多思，忍寒留待使君来。
餈韵杨公济奉议梅花十首
作者：苏轼
朝代：宋

寒雀喧喧冻不飞，遶林空啅未开枝。
多情好与风流伴，不到双双燕语时。
餈韵杨公济奉议梅花十首
作者：苏轼
朝代：宋

日出冰澌散水花，野梅官柳渐攲斜。
西郊欲就诗人饮，黄四娘东子美家。
餈韵杨公济奉议梅花十首
作者：苏轼
朝代：宋

月地云阶漫一樽，玉奴终不负东昏。
临春结绮荒荆棘，谁信幽香是返魂。
餈韵杨公济奉议梅花十首
作者：苏轼
朝代：宋
体裁：七言绝句

梅梢春色弄微和，作意南枝剪刻多。月黑林间逢缟袂，霸陵醉尉误谁何。
餈韵杨公济奉议梅花十首
作者：苏轼
朝代：宋

相逢月下是瑶台，藉草清樽连夜开。月日酒醒应满地，空令饥鹤啄莓苔。
餈韵杨公济奉议梅花十首
作者：苏轼
朝代：宋

绿发寻春湖畔回，万松岭上一枝开。而今纵老霜根在，得见刘郎又独来。
餈韵杨公济奉议梅花十首
作者：苏轼
朝代：宋

缟裙练帨玉川家，肝胆清新冷不邪。
穠李争春犹办此，更教踏雪看梅花。
餈韵杨公济奉议梅花十首
作者：苏轼
朝代：宋

鲛绡剪碎玉簪轻，檀晕妆成雪月明。肯伴老人春一醉，悬知欲落更多情。
饮湖上初晴后雨二首
作者：苏轼
朝代：宋

朝曦迎客艳重冈，晚雨留人入醉乡。此意自佳君不会，一杯当属水仙王。水光潋滟晴方好，山色空濛雨亦奇。若把西湖比西子，淡妆浓抹总相宜。
饮湖上初晴后雨二首·其一
作者：苏轼
朝代：宋
体裁：七言绝句

朝曦迎客艳重冈，晚雨留人入醉乡。此意自佳君不会，一杯当属水仙王。
饮湖上初晴后雨二首·其一
作者：苏轼
朝代：宋

朝曦迎客艷重冈，晚雨留人入醉乡。
此意自佳君不会，一杯当属水仙王。
饮湖上初晴后雨二首·其二
作者：苏轼
朝代：宋

水光潋滟晴方好，山色空濛雨亦奇。若把西湖比西子，淡妆浓抹总相宜。
饮湖上初晴后雨二首·其二
作者：苏轼
朝代：宋

水光潋滟晴方好，山色空蒙雨亦奇。
若把西湖比西子，淡粧浓抹总相宜。
饮湖上初晴后雨二首·其二
作者：苏轼
朝代：宋

水光潋滟晴方好，山色空蒙雨亦奇。（蒙通：濛）欲把西湖比西子，淡妆浓抹总相宜。
饮湖上初晴后雨（其二）
作者：苏轼
朝代：宋
体裁：诗

水光潋滟晴方好，山色空蒙雨亦奇。
欲把西湖比西子，淡妆浓抹总相宜。
饮酒四首
作者：苏轼
朝代：宋

我观人间世，无如醉中真。虚空为销殒，况乃百忧身。惜哉知此晚，坐令华发新。圣人骤难得，日且致贤人。左手持蟹螯，举觞瞩云汉。天生此神物，为我洗忧患。山川同恍惚，鱼鸟共萧散。客至壶自倾，欲去不得间。有客远方来，酌我一杯茗。我醉方不啜，强啜忽复醒。既凿浑沌氏，遂远华胥境。操戈逐儒生，举觞还酩酊。雷觞淡于水，经年不濡唇。爰有扰龙裔，为造英灵春。英灵韵甚高，蒲萄难与邻。他年血食汝，当配杜康神。
饮酒四首·其一
作者：苏轼
朝代：宋

我观人间世，无如醉中真。虚空为销殒，况乃百忧身。惜哉知此晚，坐令华发新。圣人骤难得，日且致贤人。
饮酒四首·其三
作者：苏轼
朝代：宋

有客远方来，酌我一杯茗。我醉方不啜，强啜忽复醒。既凿浑沌氏，遂远华胥境。操戈逐儒生，举觞还酩酊。
饮酒四首·其二
作者：苏轼
朝代：宋

左手持蟹螯，举觞瞩云汉。天生此神物，为我洗忧患。山川同恍惚，鱼鸟共萧散。客至壶自倾，欲去不得间。
饮酒四首·其四
作者：苏轼
朝代：宋

雷觞淡于水，经年不濡唇。爰有扰龙裔，为造英灵春。英灵韵甚高，蒲萄难与邻。他年血食汝，当配杜康神。
饮酒四首？此诗为秦观作？
作者：苏轼
朝代：宋

我观人间世，无如醉中真。虚空为锁殒，况乃百忧身。惜哉知此晚，坐令华发新。圣人骤难得，日且致贤人。左手持蟹螯，举觞瞩云汉。天生此神物，为我洗忧患。山川同恍惚，鱼鸟共萧散。客至壶自倾，欲去不得闲。有客远方来，酌我一瓯茗。我醉方不啜，强啜忽复醒。既凿浑沌氏，遂远华胥境。操戈逐儒生，举觞还酩酊。雷觞淡于水，经年不濡唇。爰有扰龙裔，为造英灵春。英灵韵甚高，蒲萄难与邻。他年血食汝，当配杜康神。
馈岁
作者：苏轼
朝代：宋
体裁：诗

农功各已收，岁事得相佐。
为欢恐无及，假物不论货。
山川随出产，贫富称小大。
寘盘巨鲤横，发笼双兔卧。
富人事华靡，彩绣光翻座。
贫者愧不能，微挚出舂磨。
官居故人少，里巷佳节过。
亦欲举乡风，独唱无人和。
馈岁 / 别岁 / 守岁
作者：苏轼
朝代：宋

馈岁
农功各已收，岁事得相佐。
为欢恐无及，假物不论货。
山川随出产，贫富称小大。
置盘巨鲤横，发笼双兔卧。
富人事华靡，彩绣光翻座。
贫者愧不能，微挚出舂磨。
官居故人少，里巷佳节过。
亦欲举乡风，独唱无人和。
别岁
故人适千里，临别尚迟迟。
人行犹可复，岁行那可追！
问岁安所之？远在天一涯。
已逐东流水，赴海归无时。
东邻酒初熟，西舍豕亦肥。
且为一日欢，慰此穷年悲。
勿嗟旧岁别，行与新岁辞。
去去勿回顾，还君老与衰。
守岁
欲知垂尽岁，有似赴壑蛇。
修鳞半已没，去意谁能遮？
况欲系其尾，虽勤知奈何！
儿童强不睡，相守夜讙哗。
晨鸡且勿唱，更鼓畏添挝。
坐久灯烬落，起看北斗斜。
明年岂无年？心事恐蹉跎。
努力尽今夕，少年犹可夸。
马子约送茶，作六言谢之
作者：苏轼
朝代：宋

珍重绣衣直指，远烦白绢斜封。惊破卢仝幽梦，北窗起看云龙。
马融石室
作者：苏轼
朝代：宋

未应将军聘，初従季直游。
绛纱生不识，苍石尚能留。
岂害依梁冀，何须困李侯。
吾诗慎勿刻，猿鹤为君羞。
骊山
作者：苏轼
朝代：宋

君门如天深几重，君王如帝坐法宫。人生难处是安稳，何为来此骊山中？复道凌云接金阙，楼观隐烟横翠空。林深雾暗迷八骏，朝东暮西劳六龙。六龙西幸峨眉栈，悲风便入华清院。霓裳萧散羽衣空，麋鹿来游猿鹤怨。我上朝元春半老，满地落花无人扫。羯鼓楼高挂夕阳，长生殿古生青草。可怜吴楚两醯鸡，筑台未就已堪悲。长杨、五柞汉幸免，江都楼成隋自迷。由来留连多丧国，宴安酖毒因奢惑。三风十愆古所戒，不必骊山可亡国。
骊山三绝句
作者：苏轼
朝代：宋

功成惟欲善持盈，可叹前王恃太平。辛苦骊山山下土，阿房才废又华清。几变雕墙几变灰，举烽指鹿事悠哉。上皇不念前车戒，却怨骊山是祸胎。海中方士觅三山，万古明知去不还。咫尺秦陵是商鉴，朝元何必苦跻攀。
骊山三绝句
作者：苏轼
朝代：宋

海中方士觅三山，万古明知去不还。咫尺秦陵是商监，朝元何必苦跻攀。
骊山三绝句·其一
作者：苏轼
朝代：宋

功成惟欲善持盈，可叹前王恃太平。辛苦骊山山下土，阿房才废又华清。
骊山三绝句·其一
作者：苏轼
朝代：宋

功成惟欲善持盈，可叹前王恃太平。
辛苦骊山山下土，阿房纔废又华清。
骊山三绝句·其三
作者：苏轼
朝代：宋

海中方士觅三山，万古明知去不还。咫尺秦陵是商鉴，朝元何必苦跻攀。
骊山三绝句·其三
作者：苏轼
朝代：宋

海中方士觅三山，万古明知去不还。
咫尺秦陵是商鑑，朝元何必苦跻攀。
骊山三绝句·其二
作者：苏轼
朝代：宋
体裁：七言绝句

几变雕墙几变灰，举烽指鹿事悠哉。上皇不念前车戒，却怨骊山是祸胎。
骊山？此诗为李廌作？
作者：苏轼
朝代：宋

君门如天深几重，君王如帝坐法宫。人生难处是安稳，何为来此骊山中。复道凌云接金阙，楼观隐烟横翠空。林深雾暗迷八骏，朝东暮西劳六龙。六龙西幸峨眉栈，悲风便入华清院。霓裳萧散羽衣空，麋鹿来游猿鹤怨。我上朝元春半老，满地落花无人扫。羯鼓楼高挂夕阳，长生殿古生青草。可怜吴楚两醯鸡，筑台未就已堪悲。长杨五柞汉幸免，江都楼成隋自迷。由来留连多丧国，宴安鸩毒因奢惑。三风十愆古所戒，不必骊山可亡国。
高邮陈直躬处士画雁二首
作者：苏轼
朝代：宋

野雁见人时，未起意先改。君从何处看，得此无人态。无乃槁木形，人禽两自在。北风振枯苇，微雪落璀璀。惨澹云水昏，晶荧沙砾碎。弋人怅何慕，一举渺江海。众禽事纷争，野雁独闲洁。徐行意自得，俯仰若有节。我衰寄江湖，老伴杂鹅鸭。作书问陈子，晓景画苕霅。依依聚圆沙，稍稍动斜月。先鸣独鼓翅，吹乱芦花雪。
高邮陈直躬处士画雁二首
作者：苏轼
朝代：宋

野雁见人时，未起意先改。君従何处看，得此无人态。无乃槁木形，人禽两自在。北风振枯苇，微雪落璀璀。惨淡云水昏，晶荧沙砾碎。弋人怅何慕，一举渺江海。众禽事纷争，野雁独闲洁。徐行意自得，俯仰苦有节。我衰寄江湖，老伴杂鹅鸭。作书问陈子，晓景画苕霅。依依聚圆沙，稍稍动斜月。先鸣独鼓翅，吹乱芦花雪。
高邮陈直躬处士画雁二首·其一
作者：苏轼
朝代：宋
体裁：古风

野雁见人时，未起意先改。君从何处看，得此无人态。无乃槁木形，人禽两自在。北风振枯苇，微雪落璀璀。惨澹云水昏，晶荧沙砾碎。弋人怅何慕，一举渺江海。
高邮陈直躬处士画雁二首·其二
作者：苏轼
朝代：宋
体裁：古风

众禽事纷争，野雁独闲洁。徐行意自得，俯仰若有节。我衰寄江湖，老伴杂鹅鸭。作书问陈子，晓景画苕霅。依依聚圆沙，稍稍动斜月。先鸣独鼓翅，吹乱芦花雪。
鬰孤台
作者：苏轼
朝代：宋

八境见图画，鬰孤如旧游。
山为翠浪涌，水作玉虹流。
日丽崆峒晓，风酣章贡秋。
丹青未变叶，鳞甲欲生洲。
岚气昏城树，滩声入市楼。
烟云侵岭路，草木半炎州。
故国千峰外，高台十日留。
他年三宿处，准拟繫归舟。
鬰孤台
作者：苏轼
朝代：宋

吾生如寄耳，岭海亦闲游。
赣石三百里，寒江尺五流。
楚山微有霰，越瘴久无秋。
望断横云峤，魂飞咤雪洲。
晓钟时出寺，暮鼓各鸣楼。
归路迷千嶂，劳生阅百州。
不随猿鹤化，甘作贾胡留。
祇有貂裘在，犹堪买钓舟。
鬼蝶
作者：苏轼
朝代：宋
体裁：五言绝句

双眉卷铁丝，两翅晕金碧。初来花争妍，忽去鬼无迹。
鱼
作者：苏轼
朝代：宋
体裁：五言绝句

湖上移鱼子，初生不畏人。自从识钩饵，欲见更无因。
鱼蛮子
作者：苏轼
朝代：宋

江淮水为田，舟楫为室居。
鱼虾以为粮，不耕自有余。
异哉鱼蛮子，本非左衽徒。
连排入江住，竹瓦三尺庐。
于焉长子孙，戚施且侏儒。
擘水取鲂鲤，易如拾诸途。
破釜不着盐，雪鳞芼青蔬。
一饱便甘寝，何异獭与狙。
人间行路难，踏地出赋租。
不如鱼蛮子，驾浪浮空虚。
空虚未可知，会当算舟车。
蛮子叩头泣，勿语桑大夫。
鱼蛮子
作者：苏轼
朝代：宋

江淮水为田，舟楫为室居。鱼虾以为粮，不耕自有余。异哉鱼蛮子，本非左衽徒。连排入江住，竹瓦三尺庐。于焉长子孙，戚施且侏儒。擘水取鲂鲤，易如拾诸途。破釜不著盐，雪鳞芼青蔬。一饱便甘寝，何异獭与狙。人间行路难，踏地出赋租。不如鱼蛮子，驾浪浮空虚。空虚未可知，会当算舟车。蛮子叩头泣，勿语桑大夫。
鱼蛮子
作者：苏轼
朝代：宋

江淮水为田，舟楫为室居。鱼虾以为粮，不耕自有馀。异哉鱼蛮子，本非左衽徒。连排入江住，竹瓦三尺庐。于焉长子孙，戚施且侏儒。擘水取鲂鲤，易如拾诸途。破釜不著盐，雪鳞芼青蔬。一饱便甘寝，何异獭与狙。人间行路难，踏地出赋租。不如鱼蛮子，驾浪浮空虚。空虚未可知，会当算舟车。蛮子叩头泣，勿语桑大夫。
鲁直以诗馈双井茶次韵为谢
作者：苏轼
朝代：宋

江夏无双种奇茗，汝阴六一夸新书。磨成不敢付僮仆，自看汤雪生玑珠。列仙之儒瘠不腴，只有病渴同相如。明年我欲东南去，画舫何妨宿太湖。？《归田录》草茶以双井为第一。画舫宿太湖，比渚贡茶故事。？
鳆鱼行
作者：苏轼
朝代：宋

渐台人散长弓射，初啖鳆鱼人未识。西陵衰老穗帐空，肯向北河亲馈食。两雄一律盗汉家，嗜好亦若肩相差。食每对之先太息，不因噎呕缘疮痂。中间霸据关梁隔，一枚何啻千金直。百年南北鲑菜通，往往残馀饱臧获。东随海舶号倭螺，异方珍宝来更多。磨沙瀹沈成大胾，剖蚌作脯分馀波。君不闻蓬莱阁下驼棋岛，八月边风备胡獠。舶船跋浪鼋鼍震，长镵铲处崖谷倒。膳夫善治荐华堂，坐令雕俎生辉光。肉芝石耳不足数，醋芼鱼皮真倚墙。中都贵人珍此味，糟浥油藏能远致。割肥方厌万钱厨，决眦可醒千日醉。三韩使者金鼎来，方奁馈送烦舆台。辽东太守远自献，临淄掾吏谁为材。吾生东归收一斛，苞苴未肯钻华屋。分送羹材作眼明，却取细书防老读。
鳆鱼行
作者：苏轼
朝代：宋
体裁：古风

渐台人散长弓射，初啖鳆鱼人未识。西陵衰老繐帐空，肯向北河亲馈食。两雄一律盗汉家，嗜好亦若肩相差。食每对之先太息，不因噎呕缘疮痂。中间霸据关梁隔，一枚何啻千金直。百年南北鲑菜通，往往残馀饱臧获。东随海舶号倭螺，异方珍宝来更多。磨沙瀹沈成大胾，剖蚌作脯分馀波。君不闻蓬莱阁下驼棋岛，八月边风备胡獠。舶船跋浪鼋鼍震，长镵铲处崖谷倒。膳夫善治荐华堂，坐令雕俎生辉光。肉芝石耳不足数，醋芼鱼皮真倚墙。中都贵人珍此味，糟浥油藏能远致。割肥方厌万钱厨，决眦可醒千日醉。三韩使者金鼎来，方奁馈送烦舆台。辽东太守远自献，临淄掾吏谁为材。吾生东归收一斛，苞苴未肯钻华屋。分送羹材作眼明，却取细书防老读。
鳆鱼行
作者：苏轼
朝代：宋

渐台人散长弓射，初啖鳆鱼人未识。西陵衰老繐帐空，肯向北河亲馈食。两雄一律盗汉家，嗜好亦若肩相差。？莽、操皆嗜鳆鱼。？食每对之先太息，不因噎呕缘疮痂。中间霸据关梁隔，一枚何啻千金直。百年南北鲑菜通，往往残馀饱臧获。东随海舶号倭螺，异方珍宝来更多。磨沙瀹沈成大胾，剖蚌作脯分馀波。君不闻蓬莱阁下驼棋岛，八月边风备胡獠。舶船跋浪鼋鼍震，长镵铲处崖谷倒。膳夫善治荐华堂，坐令雕俎生辉光。肉芝石耳不足数，醋芼鱼皮真倚墙。中都贵人珍此味，糟浥油藏能远致。割肥方厌万钱厨，决眦可醒千日醉。三韩使者金鼎来，方奁馈送烦舆台。辽东太守远自献，临淄掾吏谁为材。吾生东归收一斛，包苴未肯钻华屋。分送羹材作眼明，却取细书防老读。
鳆鱼行
作者：苏轼
朝代：宋

渐台人散长弓射，初噉鳆鱼人未识。
西陵衰老繐帐空，肯向北河亲馈食。
两雄一律盗汉家，嗜好亦若肩相差。
食每对之先太息，不因噎呕缘疮痂。
中间霸据关梁隔，一枚何啻千金直。
百年南北鲑菜通，往往残余饱臧获。
东随海舶号倭螺，异方珍宝来更多。
磨沙瀹渖成大胾，剖蚌作脯分余波。
君不闻蓬莱阁下驼棋岛，八月边风备胡獠。
舶船跋浪鼋鼍震，长镵铲处崖谷倒。
膳夫善治荐华堂，坐令雕俎生辉光。
肉芝石耳不足数，醋芼鱼皮真倚墙。
中都贵人珍此味，糟浥油藏能远致。
割肥方厌万钱厨，决眦可醒千日醉。
三韩使者金鼎来，方奁馈送烦舆台。
辽东太守远自献，临淄掾吏谁为材。
吾生东归收一斛，苞苴未肯钻华屋。
分送羹材作眼明，却取细书防老读。
鳊鱼
作者：苏轼
朝代：宋

晓日照江水，游鱼似玉瓶。
谁言解缩项，贪饵每遭烹。
杜老当年意，临流忆孟生。
吾今又悲子，辍筋涕纵横。
鳊鱼
作者：苏轼
朝代：宋

晓日照江水，游鱼似玉瓶。
谁言解缩项，贪饵每遭烹。
杜老当年意，临流忆孟生。
吾今又悲子，辍筯涕纵横。
鳊鱼
作者：苏轼
朝代：宋

晓日照江水，游鱼似玉瓶。谁言解缩项，贪饵每遭烹。杜老当年意，临流忆孟生。吾今又悲子，辍箸涕纵横。
鸦种麦行
作者：苏轼
朝代：宋

霜林老鸦闲无用，畦东拾麦畦西种。
畦西种得青猗猗，畦东已作牛毛稀。
明年麦熟芒攒槊，农夫未食鸦先啄。
徐行俯仰若自矜，鼓翅跳踉上牛角。
忆昔舜耕历山鸟为耘，如今老鸦种麦更辛勤。
农夫罗拜鸦飞起，劝农使者来行水。
鸦重麦行
作者：苏轼
朝代：宋
体裁：古风

霜林老鸦闲无用，畦东拾麦畦西种。畦西种得青猗猗，畦东已作牛尾稀。明年麦熟芒攒槊，农夫未食鸦先啄。徐行俯仰若自矜，鼓翅跳踉上牛角。忆昔舜耕历山鸟为耘，如今老鸦种麦更辛勤。农夫罗拜鸦飞起，劝农使者来行水。
鹊桥仙·七夕
作者：苏轼
朝代：宋

缑山仙子，高清云渺，不学痴牛騃女。凤箫声断月明中，举手谢时人欲去。客槎曾犯，银河波浪，尚带天风海雨。相逢一醉是前缘，风雨散、飘然何处？
鹊桥仙·七夕和苏坚
作者：苏轼
朝代：宋

乘槎归去，成都何在，万里江沱汉漾。与君各赋一篇诗，留织女、鸳鸯机上。还将旧曲，重赓新韵，须信吾侪天放。人生何处不儿嬉，看乞巧、朱楼綵舫。
鹊桥仙·七夕送陈令举
作者：苏轼
朝代：宋
体裁：词

缑山仙子，高情云渺，不学痴牛騃女。凤箫声断月明中，举手谢、时人欲去。客槎曾犯，银河微浪，尚带天风海雨。相逢一醉是前缘，风雨散、飘然何处。
鹊桥仙·七夕送陈令举
作者：苏轼
朝代：宋

缑山仙子，高情云渺，不学痴牛騃女。凤箫声断月明中，举手谢、时人欲去。客槎曾犯，银河波浪，尚带天风海雨。相逢一醉是前缘，风雨散、飘然何处。
鹊桥仙·七夕送陈令举
作者：苏轼
朝代：宋
体裁：词

缑山仙子，高情云渺，不学痴牛騃女。凤箫声断月明中，举手谢时人欲去。
客槎曾犯，银河波浪，尚带天风海雨。相逢一醉是前缘，风雨散、飘然何处？
鹊桥仙·缑山仙子
作者：苏轼
朝代：宋
体裁：词

缑山仙子，高情云渺，不学痴牛呆女。
凤箫声断月明中，举手谢、时人欲去。
客槎曾犯，银河微浪，尚带天风海雨。
相逢一醉是前缘，风雨散、飘然何处。
鹊桥仙（七夕和苏坚韵）
作者：苏轼
朝代：宋
体裁：词

乘槎归去，成都何在，万里江沱汉漾。与君各赋一篇诗，留织女、鸳鸯机上。还将旧曲，重赓新韵，须信吾侪天放。人生何处不儿嬉，看乞巧、朱楼彩舫。
鹤叹
作者：苏轼
朝代：宋

园中有鹤驯可呼，我欲呼之立坐隅。
鹤有难色侧睨予，岂欲臆对如鵩乎。
我生如寄良畸孤，三尺长胫阁瘦躯。
俯啄少许便有余，何至以身为子娱。
驱之上堂立斯须，投以餠饵视若无。
戛然长鸣乃下趋，难进易退我不如。
鹤叹
作者：苏轼
朝代：宋

园中有鹤驯可呼，我欲呼之立坐隅。鹤有难色侧睨予，岂欲臆对如鵩乎。我生如寄良畸孤，三尺长胫阁瘦躯。俯啄少许便有余，何至以身为子娱。驱之上堂立斯须，投以饼饵视若无。戛然长鸣乃下趋，难进易退我不如。
鹤叹
作者：苏轼
朝代：宋

园中有鹤驯可呼，我欲呼之立坐隅。鹤有难色侧睨予，岂欲臆对如鵩乎？我生如寄良畸孤，三尺长胫阁瘦躯。俯啄少许便有馀，何至以身为子娱。驱之上堂立斯须，投以饼饵视若无。戛然长鸣乃下趋，难进易退我不如。
鹤峰返照
作者：苏轼
朝代：宋
体裁：七言绝句

绝巘苍茫已夕曛，尚馀倒影入层云。丹梯历历无尘鞅，惟有樵歌送客闻。
鹧鸪天·林断山明竹隐墙
作者：苏轼
朝代：宋
体裁：词

林断山明竹隐墙。乱蝉衰草小池塘。翻空白鸟时时见，照水红蕖细细香。村舍外，古城旁。杖藜徐步转斜阳。殷勤昨夜三更雨，又得浮生一日凉。
鹧鸪天·林断山明竹隐墙
作者：苏轼
朝代：宋
体裁：词

林断山明竹隐墙，乱蝉衰草小池塘。翻空白鸟时时见，照水红蕖细细香。
村舍外，古城旁，杖藜徐步转斜阳。殷勤昨夜三更雨，又得浮生一日凉。
鹧鸪天·笑拈红梅亸翠翘
作者：苏轼
朝代：宋
体裁：词

笑拈红梅亸翠翘。
扬州十里最妖饶。
夜来绮席亲曾见，撮得精神滴滴娇。
娇后眼，舞时腰。
刘郎几度欲魂消。
明朝酒醒知何处，肠断云间《紫玉箫》。
鹧鸪天·罗带双垂画不成
作者：苏轼
朝代：宋
体裁：词

罗带双垂画不成。殢人娇态最轻盈。酥胸斜抱天边月，玉手轻弹水面冰。无限事，许多情。四弦丝竹苦丁宁。饶君拨尽相思调，待听梧桐叶落声。
鹧鸪天·陈公密出侍儿素娘歌紫玉箫曲，劝老人酒。老人饮尽，为赋此词
作者：苏轼
朝代：宋

笑撚红梅亸翠翘。扬州十里最妖饶。夜来绮席亲曾见，撮得精神滴滴娇。娇后眼，舞时腰。刘郎几度欲魂消。明朝酒醒知何处，肠断云间紫玉箫。
鹧鸪天（陈公密出侍儿素娘，歌紫玉箫曲，劝老人酒。老人饮尽因为赋此词）
作者：苏轼
朝代：宋

笑捻红梅亸翠翘。扬州十里最娇饶。夜来绮席亲曾见，撮得精神滴滴娇。娇后眼，舞时腰。刘郎几度欲魂消。明朝酒醒知何处，肠断云间紫玉箫。
鹿鸣宴
作者：苏轼
朝代：宋

连骑匆匆画鼓喧，喜君新夺锦标还。金罍浮菊催开宴，红蕊将春待入关。他日曾陪探禹穴，白头重见赋南山。何时共乐升平事，风月笙箫一夜间。
鹿鸣宴
作者：苏轼
朝代：宋

连骑匆匆画鼓喧，喜君新夺锦标还。
金罍浮菊催开宴，红蕊将春待入关。
他日曾陪探禹穴，白头重见赋南山。
何时共乐昇平事，风月笙箫坐夜闲。
鹿鸣宴
作者：苏轼
朝代：宋

连骑匆匆画鼓喧，喜君新夺锦标还。金罍浮菊催开宴，红蕊将春待入关。他日曾陪控禹穴，白头重见赋《南山》。何时共乐升平事，风月笙箫坐夜闲。
鹿鸣宴
作者：苏轼
朝代：宋

连骑思思画鼓喧，喜君新夺锦标还。
金罍浮菊催开宴，红蕊将春待入关。
他日曾陪控禹穴，白头重见赋南山。
何时共乐升平事，风月笙箫坐夜闲。
黄州
作者：苏轼
朝代：宋

南山一尺雪，雪尽山苍然。涧谷深自暖，梅花应已繁。使君厌骑从，车马留山前。行歌招野叟，共步青林间。长松得高荫，盘石堪醉眠。祇乐听山鸟，携琴写幽泉。爱之欲忘反，但苦世俗牵。归来始觉远，明月高峰颠。
黄州春日杂书四绝
作者：苏轼
朝代：宋

楚乡春冷早梅天，柳色波光已斗妍。淮上雁行皆北向，可无消息到侬边。中州腊尽春犹浅，只有梅花最可怜。坐遣牡丹成俗物，丰肌弱骨不成妍。清晓披衣寻杖藜，隔墙已见最繁枝。老人无计酬清丽，夜就寒光读《楚辞》病腹难堪七碗茶，晓窗睡起日西斜。贫无隙地栽桃李，日日门前看卖花。
黄州春日杂书四绝·其一
作者：苏轼
朝代：宋

楚乡春冷早梅天，柳色波光已斗妍。淮上雁行皆北向，可无消息到侬边。
黄州春日杂书四绝·其一
作者：苏轼
朝代：宋

楚乡春冷早梅天，柳色波光已鬬妍。
淮上雁行皆北向，可无消息到侬边。
黄州春日杂书四绝·其三
作者：苏轼
朝代：宋

清晓披衣寻杖藜，隔墙已见最繁枝。老人无计酬清丽，夜就寒光读《楚辞》
黄州春日杂书四绝·其三
作者：苏轼
朝代：宋

清晓披衣寻杖藜，隔墙已见最繁枝。
老人无计酬清丽，夜就寒光读楚辞。
黄州春日杂书四绝·其二
作者：苏轼
朝代：宋
体裁：七言绝句

中州腊尽春犹浅，只有梅花最可怜。坐遣牡丹成俗物，丰肌弱骨不成妍。
黄州春日杂书四绝·其四
作者：苏轼
朝代：宋

病腹难堪七椀茶，晓窗睡起日西斜。
贫无隙地栽桃李，日日门前看卖花。
黄州春日杂书四绝·其四
作者：苏轼
朝代：宋

病腹难堪七碗茶，晓窗睡起日西斜。贫无隙地栽桃李，日日门前看卖花。
黄州？此诗当为欧阳修作？
作者：苏轼
朝代：宋

南山一尺雪，雪尽山苍然。涧谷深自暖，梅花应已繁。使君厌骑従，车马留山前。行歌招野叟，共步青林间。长松得高荫，盘石堪醉眠。只乐听山鸟，携琴写幽泉。爱之欲忘返，但苦世俗牵。归来始觉远，明月高峰颠。
黄楼致语口号
作者：苏轼
朝代：宋

一新柱石壮严闉，更值西风落帽辰。
不用游从夸燕子，直将气燄压波神。
山川尚遶当时国，城郭犹飘广陌尘。
谁凭阑干赏风月，使君留意在斯民。
黄楼致语口号
作者：苏轼
朝代：宋

一新柱石壮严闉，更值西风落帽辰。不用游从誇燕子，直将气燄压波神。山川尚绕当时国，城郭犹飘广陌尘。谁凭阑干赏风月，使君留意在斯民。
黄楼致语口号百川反壑，五稼登场。初成百尺
作者：苏轼
朝代：宋

一新柱石壮严闉，更值西风落帽辰。不用游从夸燕子，直将气焰压波神。山川尚遶当时国，城郭犹飘广陌尘。谁凭阑干赏风月，使君留意在斯民。
黄河
作者：苏轼
朝代：宋

活活何人见混茫，昆仑气脉本来黄。浊流若解污清济，惊浪应须动太行。帝假一源神禹迹，世流三患梗尧乡。灵槎果有仙家事，试问青天路短长。
黄河
作者：苏轼
朝代：宋
体裁：七言律诗

活活何人见混茫，昆崙气脉本来黄。浊流若解污清济，惊浪应须动太行。帝假一源神禹迹，世流三患梗尧乡。灵槎果有仙家事，试问青天路短长。
黄牛庙
作者：苏轼
朝代：宋
体裁：古风

江边石壁高无路，上有黄牛不服箱。庙前行客拜且舞，击鼓吹箫屠白羊。山下耕牛苦硗确，两角磨崖四蹄湿。青刍半束长苦饥，仰看黄牛安可及。
黄精鹿
作者：苏轼
朝代：宋
体裁：七言绝句

太华西南第几峰，落花流水自重重。幽人只采黄精去，不见春山鹿养茸。
黄葵
作者：苏轼
朝代：宋
体裁：古风

弱质困夏永，奇姿苏晓凉。低昂黄金杯，照耀初日光。檀心自成晕，翠叶森有芒。古来写生人，妙绝谁似昌。晨妆与午醉，真态含阴阳。君看此花枝，中有风露香。
黄鲁直以诗馈双井茶次韵为谢
作者：苏轼
朝代：宋

江夏无双种奇茗，汝阴六一夸新书。
磨成不敢付僮仆，自看雪汤生玑珠。
列仙之儒瘠不腴，只有病渴同相如。
明年我欲东南去，画舫何妨宿太湖。
黄鲁直以诗馈双井茶，次韵为谢
作者：苏轼
朝代：宋

江夏无双种奇茗，汝阴六一誇新书。磨成不敢付僮仆，自看雪汤生玑珠。列仙之儒瘠不腴，只有病渴同相如。明年我欲东南去，画舫何妨宿太湖。
鼠须笔
作者：苏轼
朝代：宋

太仓失陈红，狡穴得余腐。既兴丞相叹，又发廷尉怒。磔肉饲饥猫，分髯杂霜兔。插架刀槊健，落纸龙蛇骛。物理未易诘，时来即所遇。穿墉何卑微，托此得佳誉。
鼠须笔
作者：苏轼
朝代：宋

太仓失陈红，狡穴得余腐。
既兴丞相嘆，又发廷尉怒。
磔肉饲饥猫，分髯杂霜兔。
插架刀槊健，落纸龙蛇骛。
物理未易诘，时来即所遇。
穿墉何卑微，托此得佳誉。
鼠须笔
作者：苏轼
朝代：宋

太仓失陈红，狡穴得馀腐。既兴丞相叹，又发廷尉怒。磔肉饲饥猫，分髯杂霜兔。插架刀槊健，落纸龙蛇骛。物理未易诘，时来即所遇。穿墉何卑微，托此得佳誉。
龙尾石研寄犹子远
作者：苏轼
朝代：宋

皎皎穿云月，青青出水荷。
文章工点𪑮，忠义老研磨。
伟节何须怒，宽饶要少和。
吾衰安用此，寄与小东坡。
龙尾石砚寄犹子远
作者：苏轼
朝代：宋

皎皎穿云月，青青出水荷。文章工点？，忠义老研磨。伟节何须怒，宽饶要少和。吾衰安用此，寄与小东坡。
龙尾石砚寄犹子远
作者：苏轼
朝代：宋

皎皎穿云月，青青出水荷。
文章工点？，忠义老研磨。
伟节何须怒，宽饶要少和。
吾衰此无用，寄与小东坡。
（远为人类予。
）
龙尾石砚寄犹子远
作者：苏轼
朝代：宋
体裁：五言律诗

皎皎穿云月，青青出水荷。文章工点�，忠义老研磨。伟节何须怒，宽饶要少和。吾衰安用此，寄与小东坡。
龙尾砚歌
作者：苏轼
朝代：宋

黄琮白琥天不惜，顾恐贪夫死怀璧。
君看龙尾岂石材，玉德金声寓于石。
与天作石来几时，与人作砚初不辞。
诗成鲍谢石何与，笔落钟王砚不知。
锦茵玉匣俱尘垢，捣练支床亦何有。
况瞋苏子凤咮铭，戏语相嘲作牛后。
碧天照水风吹云，明窗大几清无尘。
我生天地一闲物，苏子亦是支离人。
麤言细语都不择，春蚓秋蛇随意画。
愿从苏子老东坡，仁者不用生分别。
龙尾砚歌
作者：苏轼
朝代：宋

黄琮白琥天不惜，顾恐贪夫死怀璧。君看龙尾岂石材，玉德金声寓於石。与天作石来几时，与人作砚初不辞。诗成鲍谢石何与，笔落锺王砚不知。锦茵玉匣俱尘垢，捣练支床亦何有。况瞠苏子凤咮铭，戏语相嘲作牛後。碧天照水风吹云，明窗大几清无尘。我生天地一闲物，苏子亦是支离人。粗言细语都不择，春蚓秋蛇随意画。愿从苏子老东坡，仁者不用生分别。
龙尾砚歌（并引）
作者：苏轼
朝代：宋

余旧作《凤咮石砚铭》，其略云：苏子一见名凤咮，坐令龙尾羞牛后。已而求砚于歙，歙人云：子自有凤咮，何以此为？盖不能平也。奉议郎方君彦德，有龙尾大砚奇甚，谓余若能作诗少解前语者，当奉饷，乃作此诗。黄琮白琥天不惜，顾恐贪夫死怀璧。君看龙尾岂石材，玉德金声寓于石。与天作石来几时，与人作砚初不辞。诗成鲍谢石何与，笔落钟王砚不知。锦茵玉匣俱尘垢，捣练支床亦何有。况瞋苏子凤咮铭，戏语相嘲作牛后。碧天照水风吹云，明窗大几清无尘。我生天地一闲物，苏子亦是支离人。粗言细语都不择，春蚓秋蛇随意画。愿従苏子老东坡，仁者不用生分别。
龙尾砚歌，并引
作者：苏轼
朝代：宋

黄琮白琥天不惜，顾恐贪夫死怀璧。君看龙尾岂石材，玉德金声寓于石。与天作石来几时，与人作砚初不辞。诗成鲍、谢石何与，笔落钟、王砚不知。锦茵玉匣俱尘垢，捣练支床亦何有。况瞋苏子凤咮铭，戏语相嘲作牛后。碧天照水风吹云，明窗大几清无尘。我生天地一闲物，苏子亦是支离人。粗言细语都不择，春蚓秋蛇随意画。愿从苏子老东坡，仁者不用生分别。
龙山补亡
作者：苏轼
朝代：宋

吾闻君子，蹈常履素。
晦明风雨，不改其度。
平生丘壑，散发箕裾。
坠车天全，颠沛何惧。
腰适忘带，足适忘屦。
不知有我，帽复奚数。
流水莫系，浮云暂寓。
飘然随风，非去非取。
我冠明月，佩服宝璐。
不缨而结，不簪而附。
歌诗甯择，请饮相鼠。
罚此陋人，俾出童羖。
龙山补亡
作者：苏轼
朝代：宋

征西天府，重九令节。驾言龙山，宴凯群哲。壶歌雅奏，缓带轻帢。胡为中觞，一笑粲发。楩楠竞秀，榆柳独脱。骥騄交骛，驽蹇先蹶。楚狂醉乱，陨帽莫觉。戎服囚首，枯颅茁发。惟明将军，度量豁达。容此下士，颠倒冠袜。宰夫杨觯，兕觥举罚。请歌相鼠，以侑此爵。
龙山补亡·其一
作者：苏轼
朝代：宋

征西天府，重九令节。
驾言龙山，宴凯羣哲。
壶歌雅奏，缓带轻帢。
胡为中觞，一笑粲发。
楩楠竞秀，榆柳独脱。
骥騄交骛，驽蹇先蹶。
楚狂醉乱，陨帽莫觉。
戎服囚首，枯颅茁髮。
惟明将军，度量豁达。
容此下士，颠倒冠袜。
宰夫扬觯，兕觥举罚。
请歌相鼠，以侑此爵。
龙山补亡·其二
作者：苏轼
朝代：宋

吾闻君子，蹈常履素。
晦明风雨，不改其度。
平生丘壑，散髮箕裾。
坠车天全，颠沛何惧。
腰适忘带，足适忘屦。
不知有我，帽復奚数。
流水莫繫，浮云暂寓。
飘然随风，非去非取。
我冠明月，佩服宝璐。
不缨而结，不簪而附。
歌诗宁择，请饮相鼠。
罚此陋人，俾出童羖。
龙山补亡，并引
作者：苏轼
朝代：宋

征西天府，重九令节。驾言龙山，宴凯群哲。壶歌雅奏，缓带轻帢。胡为中觞，一笑粲发。楩楠竞秀，榆柳独脱。骥騄交骛，驽蹇先蹶。楚狂醉乱，陨帽莫觉。戎服囚首，枯颅茁发。惟明将军，度量豁达。容此下士，颠倒冠袜。宰夫杨觯，兕觥举罚。请歌《相鼠》，以侑此爵。吾闻君子，蹈常履素。晦明风雨，不改其度。平生丘壑，散发箕裾。坠车天全，颠沛何惧。腰适忘带，足适忘屦。不知有我，帽复奚数。流水莫系，浮云暂寓。飘然随风，非去非取。我冠明月，佩服宝璐。不缨而结，不簪而附。歌诗宁择，请饮《相鼠》。罚此陋人，俾出童羖。
龙山补亡，并引·其一
作者：苏轼
朝代：宋

征西天府，重九令节。驾言龙山，宴凯群哲。壶歌雅奏，缓带轻帢。胡为中觞，一笑粲发。楩楠竞秀，榆柳独脱。骥騄交骛，驽蹇先蹶。楚狂醉乱，陨帽莫觉。戎服囚首，枯颅茁发。惟明将军，度量豁达。容此下士，颠倒冠袜。宰夫杨觯，兕觥举罚。请歌《相鼠》，以侑此爵。
龙山补亡，并引·其二
作者：苏轼
朝代：宋

吾闻君子，蹈常履素。晦明风雨，不改其度。平生丘壑，散发箕裾。坠车天全，颠沛何惧。腰适忘带，足适忘屦。不知有我，帽复奚数。流水莫系，浮云暂寓。飘然随风，非去非取。我冠明月，佩服宝璐。不缨而结，不簪而附。歌诗宁择，请饮《相鼠》。罚此陋人，俾出童羖。
龟山
作者：苏轼
朝代：宋
体裁：七言律诗

我生飘荡去何求，再过龟山岁五周。身行万里半天下，僧卧一庵初白头。地隔中原劳北望，潮连沧海欲东游。元嘉旧事无人记，故垒摧颓今在不。
龟山
作者：苏轼
朝代：宋

我生飘荡去何求，再过龟山岁五周。身行万里半天下，僧卧一庵初白头。地隔中原劳北望，潮连沧海欲东游。元嘉旧事无人记，故垒摧颓今在不。（宋文帝遣将拒魏太武，筑城此山。）